Ανετη η σέλα, αλλά δεν χωρά δεύτερο άτομο.\nΤο top box ανήκει στον στάνταρ εξοπλισμό και το καπάκι του είναι βαμμένο στο χρώμα του scooter.\nΗ μπαταρία είναι αποσπώμενη. Πολύ πρακτικό χαρακτηριστικό του R8.\nΚάτω από τη σέλα υπάρχει αρκετός χώρος. Το διαμέρισμα της μπαταρίας κλειδώνει με ξεχωριστό κλειδί.\nΔιαβάστηκε από 24.521 αναγνώστες\nΜπορεί οι διαστάσεις του να είναι περιορισμένες, αλλά δεν θα αισθανθείς στριμωγμένος πάνω στη σέλα του R8. To χαμηλό ύψος της από το έδαφος επιτρέπει στα πόδια να πατούν με ασφάλεια στο έδαφος και φέρνει τα γόνατα σε φυσιολογική γωνία, ενώ το αφρώδες της δεν θα κουράσει κατά τη διάρκεια των μετακινήσεων. Το τιμόνι βρίσκεται σχετικά χαμηλά άλλα αυτό είναι κάτι που συναντάμε συχνά σε scooter και δεν προκαλεί εντύπωση. Το R8 διαθέτει μαρσπιέ συνεπιβάτη, όμως στη σέλα δεν χωρά δεύτερο άτομο εκτός αν μιλάμε για πολύ μικρές ηλικίες.\nΟ εξοπλισμός του είναι πλούσιος, καθώς διαθέτει ασύρματο κλειδί, συναγερμό, θύρα USB και γαντζάκι στην ποδιά, ενώ στάνταρ είναι και το top box με το καπάκι στο χρώμα του scooter που έξτρα αρκετό αποθηκευτικό χώρο. Αρκετά πράγματα ακόμα θα χωρέσουν και κάτω από τη σέλα με τη μπαταρία να καλύπτει το μεγαλύτερο μέρος του χώρου εκεί. Η οθόνη του είναι πλήρως ψηφιακή και έγχρωμη, ενώ διαθέτει όλες τις απαραίτητες ενδείξεις όπως ταχύμετρο, οδόμετρο και ένδειξη φόρτισης της μπαταρίας.


Ξεκίνησε η παραγωγή του νέου Opel Insignia | Εν Κινήσει\nΑρχική ΑΥΤΟΚΙΝΗΤΟ Ξεκίνησε η παραγωγή του νέου Opel Insignia\nΈτσι όπως εξελίχθηκαν τα πράγματα, ένα από τα τελευταία αυτοκίνητα που εξελίχθηκαν από την Opel υπό την General Motors είναι η δεύτερη γενιά του Insignia. Η εταιρία επένδυσε περί τα €500 εκατομμύρια στο εργοστάσιό της στο Russelsheim της Γερμανίας για να το προετοιμάσει για την παραγωγή του νέου μοντέλου – παραγωγή η οποία ξεκίνησε επίσημα σήμερα.\nΤο πρώτο Opel Insignia που κύλισε τις ρόδες του στη γραμμή παραγωγής είναι ένα λευκό περλέ Grand Sport που εξοπλίζεται με τον δίλιτρο turbodiesel απόδοσης 170 ίππων. Στην εκδήλωση για τον εορτασμό αυτού του σημαντικού ορόσημου για ην Opel, ο επικεφαλής της εταιρίας, Karl-Thomas Neumann δήλωσε:\n“Η νέα ναυαρχίδα της Opel είναι βασικό στοιχείο της προϊοντικής μας επέλεσης που θα κορυφωθεί με επτά νέα μοντέλα μόνο φέτος.”\nΝα σημειώσουμε ότι οι παραγγελίες για τα νέα Insignia Grand Sport και Sports Tourer έχουν ξεκινήσει από τις 16 Φεβρουαρίου ενώ τα τρία πρώτα αυτοκίνητα παραγωγής, προορίζονται για την Πολωνία, τη Δανία και τη Γερμανία. Πάντως, το νέο Opel Insignia έχει δύσκολο έργο αφού διαδέχεται την πρώτη γενιά του μοντέλου που ανακυρήχθηκε Ευρωπαϊκό Αυτοκίνητο της Χρονιάς το 2009 και με 940.000 οχήματα, είναι το 4ο σε πωλήσεις μοντέλο της εταιρίας. Βέβαια, στο έργο αυτό, βοηθά η νέα αρχιτεκτονική που το κάνει έως και 200 κιλά ελαφρύτερο από τον προκάτοχό του, το μοντέρνο και δυναμικό design αλλά και η τεχνολογία όπως το ευφυές σύστημα τετρακίνησης με torque vectoring και τα διάφορα συστήματα υποβοήθησης.\nΠροηγούμενο άρθροCitroen E-Berlingo Multispace. Ηλεκτρικό και επιβατικό!\nΕπόμενο άρθροΗ ισχυρότερη και πιο αεροδυναμική McLaren έρχεται το 2019


Εξαιρετικά φοβισμένη παραμένει η γάτα που ένας υπάνθρωπος σούβλισε με καμάκι ψαροντούφεκου στην Καρδίτσα - Unban\nHomeΖώαΕξαιρετικά φοβισμένη παραμένει η γάτα που ένας υπάνθρωπος σούβλισε με καμάκι ψαροντούφεκου στην Καρδίτσα\n3 Μαΐου 2018 cpleader Ζώα Δεν επιτρέπεται σχολιασμός στο Εξαιρετικά φοβισμένη παραμένει η γάτα που ένας υπάνθρωπος σούβλισε με καμάκι ψαροντούφεκου στην Καρδίτσα\nΧρειάστηκαν μόλις μερικά λεπτά για να προκαλέσει ένας «άνθρωπος» τόσο πολύ πόνο και φόβο σε μια ανυπεράσπιστη γατούλα – που ήταν και έγκυος- η οποία εκ των πραγμάτων δεν μπορούσε να προστατέψει τον εαυτό και τα μωρά της που κυοφορούσε από το μένος του.\nΣτην απολογία του ενώπιον του Εισαγγελέα παραδέχθηκε την πράξη του, την οποία «δικαιολόγησε» λέγοντας ότι η συγκεκριμένη γάτα που στην κυριολεξία σούβλισε, του έτρωγε τα πουλιά που ο ίδιος – παρανόμως – παγίδευε στο αυτοσχέδιο κλουβί που είχε στην αυλή του.\nΗ γατούλα στάθηκε τυχερή και γλύτωσε τον θάνατο, αλλά δεν έχει ξεπεράσει ακόμη το σοκ που υπέστη από τη φρικτή αυτή κακοποίηση. Οι άνθρωποι που την φροντίζουν και της δίνουν όλη τους την αγάπη γνωρίζουν ότι θα χρειαστεί αρκετός χρόνο μέχρι να επανέλθει σε φυσιολογική συμπεριφορά. Θυμίζουμε ότι τις πρώτες μέρες νοσηλείας της στο κτηνιατρείο του κ. Αντώνη Λυμπέρη, η γάτα κοιτούσε διαρκώς στο ίδιο σημείο!\nΗ αντιπρόεδρος του φιλοζωικού και Πολιτιστικού Σωματείου Καρδίτσας «Διασώζω» Ερμιόνη Γιαννακού, χάρη στην οποία σώθηκε η γατούλα και κινήθηκαν οι νομικές διαδικασίες για τη σύλληψη και καταδίκη του δράστη, αναφέρει γι’ αυτό το πλάσμα: «Η Gina που σημάδεψε για πάντα την καρδιά μας και η ιστορία της έχει γίνει εφιάλτης στα όνειρά μας. Η θλίψη και ο φόβος την κυριεύουν ακόμη. Θα πάρει πολύ χρόνο μέχρι να νοιώσει ξανά χαρούμενη. Όμως τα δύσκολα πέρασαν. Μένει μόνο να γιατρέψουμε τις πληγές στην ψυχή της και θα παλέψουμε γι’ αυτό».\nΟ κτηνίατρος Αντώνη Λυμπέρη μετέβη στην μονοκατοικία και με τη χρήση ηρεμιστικού κατάφερε να απεγκλωβίσει τη γάτα από το κλουβί και να την μεταφέρει ζωντανή στο κτηνιατρείο του. Λίγες ώρες αργότερα η γάτα μπήκε στο χειρουργείο όπου και της αφαιρέθηκε το καμάκι ψαρέματος από την κοιλιά της.\nΗ φρικαλέα αυτή πράξη εις βάρος ενός αδύναμου πλάσματος «τιμωρήθηκε» από το Αυτόφωρο Τριμελές Πλημμελειοδικείο Καρδίτσας με ποινή φυλάκισης ενός έτους με τριετή αναστολή και χρηματική ποινή 5.000 ευρώ – τη χαμηλότερη που ορίζει ο νόμος. Τόσο λοιπόν «κοστολογήθηκε» αυτό το αποτρόπαιο έγκλημα!\nΟ Τζίντου Κρισναμούρτι, ένας από τους μεγαλύτερους στοχαστές και πνευματικούς δασκάλους όλων των εποχών, είχε πει σε μια διάλεξή του το 1963: «Η κρίση, είναι μια κρίση συνείδησης. Μια κρίση που δεν μπορεί πια, να δεχτεί τους παλιούς κανόνες, τα παλιά σχέδια, τις αρχαίες παραδόσεις, και αναλογιζόμενοι πως είναι ο κόσμος τώρα, με όλη αυτή τη μιζέρια, τις αντιθέσεις, την καταστρεπτική κτηνωδία, τις επιθέσεις και άλλα τόσα, ο άνθρωπος έχει μείνει στάσιμος. Είναι ακόμα άγριος, βίαιος, επιθετικός, άπληστος, ανταγωνιστικός και δημιουργεί μια κοινωνία μέσα σε αυτά τα όρια».


Μυθολογία | ΑΡΓΟΛΙΚΗ ΑΡΧΕΙΑΚΗ ΒΙΒΛΙΟΘΗΚΗ ΙΣΤΟΡΙΑΣ ΚΑΙ ΠΟΛΙΤΙΣΜΟΥ | Σελίδα 2\nArchive for the ‘Μυθολογία’ Category\nPosted in Άρθρα - Μελέτες - Εισηγήσεις, Μυθολογία, Ναύπλιο, tagged Argolikos Arghival Library History and Culture, Άρθρα, Αργολική Αρχειακή Βιβλιοθήκη Ιστορίας & Πολιτισμού, Γοργίας, Μυθολογία, Μαρία Βασιλείου, Ναύπλιο, Παλαμήδης, Τρωικός πόλεμος, Φλάβιος Φιλόστρατος, Palamedes on Νοέμβριος 24, 2017| Leave a Comment »\nΗ περίπτωση του Παλαμήδη στην εποχή της αθηναϊκής δημοκρατίας – © Μαρία Βασιλείου\nΕίναι κοινός τόπος να πούμε ότι ο Όμηρος δεν είναι η αρχή, αλλά το κορύφωμα μιας μακρόχρονης εξελικτικής πορείας, της επικής παράδοσης. Πολλοί ερευνητές υποστηρίζουν ότι για τον πόλεμο της Τροίας – κι όχι μόνο γι’ αυτόν – υπήρχε ένα πλούσιο επικό υλικό που απλώθηκε στον ελληνικό χώρο μέσα στους αιώνες, από την καταστροφή του μυκηναϊκού κόσμου ως και τον όγδοο αιώνα π.Χ. Αυτή ήταν η κατ’ εξοχήν «ηρωική» εποχή και καλύτερα η εποχή που ευνόησε τη δημιουργία της ηρωικής ποίησης.(1)\nΤο τέλος αυτής της «ηρωικής» εποχής σημειώνεται με τη διάδοση της γραφής και τα ομηρικά έπη, που από πολλές απόψεις αποτελούν μεγάλη τομή. Δεν είναι μόνο που η ποιητική πρόθεση του Ομήρου ήταν διαφορετική από των προκατόχων του, είναι και το ότι ο Όμηρος εγκαινίασε έναν τρόπο χειρισμού του μύθου που, όσο κι αν συνδέεται στενά με την επική παράδοση, δεν παύει να προοιωνίζει και να προεξοφλεί, ως ένα σημείο, τη «λυρική» και κυρίως την «τραγική» εκμετάλλευση του μύθου στα χέρια των ποιητών που ακολούθησαν.\nΠαλαμήδης. «Promptuarium Iconum Insigniorum», Guillaume Rouille, France, in 1553.\nΣύμφωνα με την ομηρική παράδοση και με μεταγενέστερες πηγές που φτάνουν μέχρι τον Δάρη τον Φρύγα ο Παλαμήδης ήταν ένας από τους πιο γνωστούς ήρωες του Τρωϊκού πολέμου φημισμένος ιδιαίτερα για τις ανακαλύψεις του και αποτελούσε μια σημαντική προσωπικότητα για την εξέλιξη του πολιτισμού.\nΜε βάση τις πηγές που υπάρχουν για τον Παλαμήδη η ανασύνθεση του μύθου έχει ως εξής: Η Ελένη αρπάχθηκε από τον Πάρη. Οι Έλληνες Βασιλείς «αποφασίζουν» εκστρατεία ενάντια στην Τροία για την ανάκτηση της Ελένης. Κατά την στρατολόγηση των Ελλήνων ο Παλαμήδης κατευθύνεται στην Ιθάκη, για να καλέσει στον στρατό τον Οδυσσέα, ο οποίος επειδή δεν ήθελε να τους ακολουθήσει προσποιήθηκε τον τρελό (είτε ρίχνοντας στη γη αλάτι είτε ζεύοντας μαζί στ΄ αλέτρι ένα βόδι και ένα άλογο). Ο Παλαμήδης, όμως, απέδειξε ότι ο Οδυσσέας προσποιούνταν τον τρελό (είτε απειλώντας ότι θα σκοτώσει τον Τηλέμαχο είτε βάζοντας τον Τηλέμαχο μπροστά στο αλέτρι, οπότε ο Οδυσσέας αναγκάστηκε να σταματήσει την προσποίηση). Από τότε ξεκίνησε η έχθρα ανάμεσα στον Οδυσσέα και τον Παλαμήδη. Στην Τροία αυτή η έχθρα κορυφώθηκε μέσω κάποιων περιστατικών που ανέδειξαν την ικανότητα και επιδεξιότητα του Παλαμήδη στην εξεύρεση λύσεων, για την αντιμετώπιση προβλημάτων του στρατεύματος.\nΓια την εκδίκηση του Οδυσσέα η πιο γνωστή εκδοχή έχει ως εξής: Ο Οδυσσέας βάζει ένα Φρύγα αιχμάλωτο να γράψει ένα γράμμα δήθεν σταλμένο από τον Πρίαμο στον Παλαμήδη που θα αποδείκνυε την προδοσία του τελευταίου εις βάρος των Ελλήνων. Κατόπιν ο Οδυσσέας τοποθετεί κρυφά αυτό το γράμμα μαζί με χρυσάφι στην σκηνή του Παλαμήδη. Ακολούθως, κατηγορείται ο Παλαμήδης για προδοσία, το γράμμα και το χρυσάφι ανακαλύπτονται στη σκηνή του, δικάζεται και κρίνεται ένοχος. Οι Έλληνες αρχηγοί διατάζουν τον λιθοβολισμό του.\nΟ μύθος του Παλαμήδη, εμφανίζεται για πρώτη φορά στα Κύπρια Έπη. Πρόκειται για ένα από τα ποιήματα του λεγόμενου επικού κύκλου, μιας σειράς δηλαδή από μικρά έπη που πλαισιώνουν τη δράση της Ιλιάδας και διηγούνται τα «γεγονότα», πριν από αυτήν αλλά και ως το τέλος του πολέμου και την επιστροφή των Αχαιών. Είναι φανερό ότι η θέση τους μέσα στον επικό κύκλο κάνει τα Κύπρια σημαντική πηγή για τη γνώση του τρωικού πολέμου γενικά και του μύθου του Παλαμήδη ειδικά, για τον οποίο αποτελεί την πιο παλιά μαρτυρία, ιδιαίτερα αν, όπως υποστηρίζουν μερικοί, είναι έπος πιο πρώιμο από την Ιλιάδα.\nΤο περιεχόμενο των Κυπρίων, μαζί με τα άλλα έπη του Κύκλου διασώζει μεγάλο μέρος από το σύνολο των διηγήσεων για την τρωική εκστρατεία, και είναι ένα τμήμα από το πλούσιο υλικό που είχε στη διάθεση της η επική ποίηση. Το υλικό αυτό ήταν ένα πλήθος από, ιερές ιστορίες, ιστορικές αναμνήσεις, αιτιολογικές παραδόσεις, λογοποιίες, παραμύθια,ναυτικές τερατολογίες, επινοήσεις των επικών ποιητών κλπ (2).\nΣύμφωνα λοιπόν με το μύθο, ο Παλαμήδης ήταν γιος του Ναυπλίου και της Φιλύρας ή της Ησιόνης ή της Κλυμένης. Η Φιλύρα σχετίζεται με θεσσαλικούς μύθους, και έχει τη θέση της μητέρας του Κενταύρου Χείρωνα. Σύμφωνα με μια παράδοση, ο Παλαμήδης υπήρξε, μαζί με άλλους γνωστούς ήρωες, μαθητής του διάσημου Κένταυρου και είναι ενδιαφέρουσα η άποψη που φέρνει μαθητή και δάσκαλο να έχουν μητέρα με το ίδιο όνομα. Η Ησιόνη επίσης έπαιξε σημαντικό ρόλο στη μυθολογία των Λοκρών, αφού έτσι ονομάζεται η μητέρα του λοκρού ήρωα Δευκαλίωνα αλλά και η μητέρα του Ορχομενού, γενάρχισσα του οίκου των Μινύων.\nΗ Κλυμένη, τέλος, έπαιξε ρόλο στην αργείτικη παράδοση, αφού εμφανίζεται στενή συγγένισσα των Ατρειδών: σύμφωνα με το μύθο, ο πατέρας της Κατρέας, γιος του Μίνωα, την έδωσε στον Ναύπλιο, για να τη μεταφέρει μαζί με την αδερφή της Αερόπη σε ξένη χώρα. Ο Ναύπλιος όμως παντρεύτηκε την Κλυμένη και έδωσε την Αερόπη γυναίκα στον Πλεισθένη, γιο του Ατρέα και πατέρα του Αγαμέμνονα και του Μενέλαου. (3)\nΦαίνεται πως πρόκειται για τοπικές παραδόσεις, κάθε μια από τις οποίες «δίνει» στον ήρωα τη δική της μητέρα του τόπου, σε μια προσπάθεια να οικειοποιηθεί τον μύθο ή να διεκδικήσει την πατρότητά του. Αξιοσημείωτο πάντως στοιχείο και για τις τρεις παραλλαγές αποτελεί το γεγονός ότι και οι τρεις, Φιλύρα, Ησιόνη, Κλυμένη, έχουν κοινό χαρακτηριστικό, τη σχέση τους με το υγρό στοιχείο: Οι δύο πρώτες είναι κόρες του Ωκεανού και της Θέτιδας, η τρίτη εγγονή του θαλασσοκράτορα Μίνωα. Σε κάθε περίπτωση δηλαδή ο Παλαμήδης είναι απόγονος ενός γνωστού θαλασσινού ήρωα, του Ωκεανού ή του Μίνωα.\nΤελικά, από τις τοπικές παραδόσεις φαίνεται ότι επικράτησε η Κλυμένη, ίσως γιατί, την πρόβαλαν οι τραγικοί ποιητές, ή γιατί ο μύθος της, αιτιολογεί τη στενή επικοινωνία του Ναυπλίου με τη γειτονική σ’ αυτό πρωτεύουσα του μυκηναϊκού κράτους καθώς και τις επιδράσεις, που αναμφισβήτητα δέχτηκε ο μυκηναϊκός από τον μινωικό πολιτισμό.\nΌσον αφορά τον πατέρα του, καμιά μαρτυρία δεν αμφισβητεί πως είναι ο Ναύπλιος, με τα πρόσωπα του ψαρά (Αλκιδάμαντας, ‘Οδυσσεύς ), ή του αργοναύτη (Αργοναυτικά του Ορφέα , Υγίνος, Μύθος ), ή και χωρίς συγκεκριμένη ταυτότητα: ο μοναδικός γιος του Ποσειδώνα και της Αμυμώνης, εγγονός από πέμπτη γενιά ενός άλλου Ναυπλίου, που εκείνος ήταν αργοναύτης (Αργοναυτικά του Απολλώνιου Ρόδιου).\nΣχετικά με την καταγωγή του, από τις μαρτυρίες που υπάρχουν, οι δύο τον αναφέρουν ως Αργείτη (Τάκιτος, Annales, Υγίνος Μύθος ), η μια ως Ευβοιώτη (Γρηγ. Ναζιανζηνός, Λόγος) – καμιά ως Ναυπλιώτη. Φαίνεται, ότι ο Παλαμήδης, που η παράδοση τον θέλει γιο του Ναυπλίου και της Κλυμένης και εγγονό του Ποσειδώνα και της Αμυμώνης γεννήθηκε στο Άργος, απ’ όπου αργότερα «μεταφυτεύτηκε» στο Ναύπλιο. Δηλαδή ο Παλαμήδης συνδέθηκε μέσα από το συγγενικό κύκλο του πατέρα του με το Άργος, για να γίνει αργότερα Ναυπλιώτης. Βέβαια οι μαρτυρίες του Τάκιτου και του Υγίνου είναι μεταγενέστερες, όταν πια το Ναύπλιο είχε χάσει την αυτονομία του, υποταγμένο στο γειτονικό Άργος, ήδη, από την εποχή του δεύτερου μεσσηνιακού πολέμου. Από τότε το Ναύπλιο εμφανίζεται στην αρχαία λογοτεχνία μόνο σαν λιμάνι του Άργους.\nΟ Όμηρος δεν αναφέρει σχεδόν τίποτα για τον Παλαμήδη. Η σιωπή του, δημιουργεί το εύλογο ερώτημα, αν ο επικός Όμηρος γνώριζε το μύθο του Παλαμήδη, αν δηλαδή ο μύθος ανάγεται ή όχι στο παραδοσιακό υλικό, που είχε στη διάθεση του ο ποιητής. Δύσκολα μπορούμε να πιστέψουμε ότι ο Όμηρος αγνοούσε τον Παλαμήδη.\nΥπάρχουν σημεία στα δύο ομηρικά έπη που φαίνεται να υπαινίσσονται τον ήρωα. Όπως, παρατηρεί ο Μ. Χριστόπουλος (4): α) στο ω 118-9 υπάρχει υπαινιγμός στην πρεσβεία των Αχαιών που είχε σταλεί στην Ιθάκη προκειμένου να πείσει τον Οδυσσέα να ακολουθήσει τους Αχαιούς στην Τροία β) Υπάρχουν δυο αποσπάσματα στην Ιλιάδα όπου ο Οδυσσέας αυτοπαρουσιάζεται ως γιος του Τηλέμαχου, κάτι που ίσως αποτελεί υπαινιγμό στην απειλή της ζωής του μικρού Τηλέμαχου από τον Παλαμήδη στην Ιθάκη. γ) Στη ραψωδία Κ (Δολώνεια) υφέρπει η παρουσία του Παλαμήδη.\nΟ Γοργίας, σοφιστής και ρήτορας, γεννήθηκε στους Λεοντίνους της Σικελίας, περίπου το 490 π.Χ και έζησε σύμφωνα με τις πηγές 105 ή 109 χρόνια. Έφτασε στην Αθήνα το 427 π.Χ. Την εποχή του Γοργία, στην Αθήνα, στο πλαίσιο πλέον της πόλης-κράτους, η συμμετοχή στα κοινά και στα αθηναϊκά δικαστήρια απαιτεί την συμμετοχή των πολιτών και την άσκηση των δημοκρατικών τους καθηκόντων. Καταλαβαίνουμε, λοιπόν, πόσο σημαντική ήταν η ικανότητα του πολίτη να μπορεί να εκφράζεται με ευγλωττία και πειθώ. Οι σοφιστές που καταφθάνουν στην Αθήνα παρουσιάζονται ως δάσκαλοι της τέχνης του λόγου και υποστηρίζουν – με το αζημίωτο βέβαια – ότι μπορούν να κάνουν τους πολίτες ικανότατους στη χρήση του λόγου. Ανάμεσα στους σοφιστές, ο Γοργίας περισσότερο από κάθε άλλον έβαλε στην διδακτική του ατζέντα την ρητορική και πιστώνεται μάλιστα με τον ορισμό της ως «πειθοῦς δημιουργός». Κατά τη διδασκαλία του είναι πιθανό ότι παρουσίαζε ένα λόγο-πρότυπο, τον οποίο οι μαθητές του έπρεπε ν΄ αποστηθίσουν και να τον μιμηθούν. Αυτοί οι λόγοι, «εκμεταλλεύονταν» μυθικά θέματα (π.χ μύθος του Παλαμήδη) για την άντληση επιχειρημάτων, τα οποία όμως, έχουν δυνατότητα εφαρμογής και σε σύγχρονα, εκφραζόμενα της εποχής του. Ο Γοργίας κατέχει εξέχουσα θέση ανάμεσα στους σοφιστές και η συμβολή του στην εξέλιξη της ρητορικής είναι σημαντικότατη. Έγραψε «Τέχναι» – εγχειρίδια που έδιναν ρητορικές οδηγίες και περιείχαν λόγους-πρότυπα προς αποστήθιση\nΣτην λογοτεχνία, την περίοδο που ζει ο Γοργίας, από την αρχαϊκή ποιητική παράδοση (έπος, λυρική ποίηση) έχουμε περάσει στην εμφάνιση και την κυριαρχία της τραγωδίας, της κωμωδίας, την εξέλιξη πεζογραφικών ειδών (ιστοριογραφικά και δικανικά κείμενα) και την προβολή της φιλοσοφίας και της ρητορικής, ενώ παράλληλα αφθονούν τα ρητορικά εγχειρίδια που περιέχουν οδηγίες και τεχνικές για την παραγωγή λόγων. Την ίδια χρονική περίοδο αναπτύσσεται το φαινόμενο κατά το οποίο κάποιοι σοφιστές αντλούν μυθικά πρόσωπα από την επική παράδοση και τα βάζουν να εκφωνούν λόγους (mytho-forensic speeeches).\nΟι τέσσερις διασωθέντες λόγοι από την περίοδο αυτή, οι οποίοι ανήκουν στο είδος των mytho-forensic speeches, (δηλαδή λόγοι-υβρίδια, καθώς σ΄ αυτούς διασταυρώνεται ο μύθος με την ρητορική και η αρχαϊκή με την κλασική περίοδο). Παρά την ανταγωνιστική σχέση της ποίησης, ειδικά της ομηρικής και της σοφιστικής, οι τέσσερις αυτοί λόγοι δείχνουν μια συμφιλιωτική τάση ανάμεσα στις δύο: μυθικά πρόσωπα που απαντούν στην προγενέστερη ποίηση γίνονται φορείς σοφιστικών τεχνικών. Προφανώς, οι σοφιστές των λόγων αυτών χρησιμοποιούν μυθικές φιγούρες, για να κάνουν τους λόγους τους προσφιλέστερους στους μαθητές τους. Ένας από αυτούς τους τέσσερις λόγους είναι και η «Υπέρ Παλαμήδους Απολογία» του Γοργία.\nΣυνοπτικά το περιεχόμενο του λόγου έχει ως εξής: ο Παλαμήδης ενώπιον ενός υποτιθέμενου δικαστηρίου προσπαθεί να πετύχει την αθώωσή του υποστηρίζοντας ότι δεν πρόδωσε τους Έλληνες. Λέει στους δικαστές ότι αυτό που πραγματικά φοβάται δεν είναι ο θάνατος, αλλά η ατιμωτική θανάτωση. Κατόπιν, επιχειρηματολογεί πάνω σε δυο άξονες – του δυνατού και της βούλησης -, υποστηρίζοντας ότι δεν θα μπορούσε να έχει τη δυνατότητα να προδώσει τους Έλληνες στους Τρώες και ότι ακόμα και αν την είχε δε θα επιθυμούσε κάτι τέτοιο. Ακολούθως απευθύνεται στον κατήγορο του τον Οδυσσέα χωρίς, όμως, να επιτίθεται στο ήθος του κατηγόρου. Αντίθετα, αναφέρεται στις δικές του αρετές.\nΣτην Υπέρ Παλαμήδους Απολογία του Γοργία, ο Γοργίας χρησιμοποιεί τη μυθική μορφή του Παλαμήδη ως φορέα επιχειρημάτων, ο μύθος συνδέεται στο λόγο του Γοργία, με τη ρητορική και τίθενται οι βάσεις για την παρουσίαση του Παλαμήδη ως σοφιστή.\nΟ Φλάβιος Φιλόστρατος παρουσιάζει τον μυθικό Παλαμήδη σε δύο έργα του: α) Τὰ ἐς τὸν Ἀπολλώνιον Τυανέα και τον β) Ηρωϊκό. Ο Φλάβιος Φιλόστρατος ήταν μέλος μιας αθηναϊκής οικογένειας με καταγωγή από τη Λήμνο και ταυτίζεται από τους μελετητές με τον δεύτερο από τους τρεις συγγραφείς που φέρουν το ίδιο όνομα, όπως γνωρίζουμε από το βυζαντινό λεξικό της Σούδας του 10αι. μ.Χ. Γεννήθηκε γύρω στο 170 μ.Χ. και πέθανε στα μέσα περίπου του 3 αι. μ.Χ.. Μεγάλωσε στην Αθήνα και έλαβε ρητορική εκπαίδευση σ΄ αυτή την πόλη με την έντονη σοφιστική δραστηριότητα. Πιθανώς πριν το 207 μ.Χ. εντάχθηκε στον κύκλο της Ιουλίας Δόμνας, μητέρας του αυτοκράτορα Καρακάλλα. Για την περίοδο που ζει ο σοφιστής Φιλόστρατος λόγω της μεγάλης εμβέλειας που αποκτά η ρητορική έχει επικρατήσει ο όρος «Δεύτερη Σοφιστική», ο οποίος μάλιστα ήταν επινόηση του ίδιου του Φιλόστρατου.\nΣτο «Τὰ ἐς τὸν Ἀπολλώνιον Τυανέα» παρακολουθούμε την πορεία και τα ταξίδια του νεοπυθαγόρειου φιλοσόφου Απολλώνιου, κατά τη διάρκεια των οποίων εκτελεί διάφορα θαύματα, ενώ συνοδεύεται από τον μαθητή του, τον Δάμη από τη Νινευή. Στο τέταρτο βιβλίο συναντάμε τον Παλαμήδη όταν ο Απολλώνιος επισκέπτεται τον τάφο του Αχιλλέα κοντά στην Τροία. Ο ήρωας εν είδει ποιητή θα αποκαλύψει στον Απολλώνιο ορισμένες αλήθειες για τον τρωϊκό πόλεμο σε μια συνάντηση που αφορμάται εν μέρει από την παράδοση που ήθελε τον ίδιο τον Όμηρο να επισκέπτεται τον τάφο του Αχιλλέα, να τυφλώνεται από την λάμψη των όπλων του και ως αντάλλαγμα γι΄αυτό το συμβάν οι Μούσες να του χαρίζουν το δώρο της ποίησης. Από τα λόγια του Αχιλλέα για τον Παλαμήδη διαπιστώνουμε ότι ο ήρωας μέσα από μια σωρεία επιθέτων σε υπερθετικό βαθμό (π.χ.«σοφώτατος,… μαχιμώτατος…) θεωρεί τον Παλαμήδη μια εξέχουσα μορφή που ξεπερνούσε τους άλλους συμπολεμιστές του στη σοφία, την ομορφιά και την ικανότητα στον πόλεμο. Ο Παλαμήδης παρουσιάζεται ως πρότυπο ανδρείας και σοφίας, κάτι που θα επιδιώξει ο Φιλόστρατος πολύ περισσότερο στον «Ηρωϊκό». Ο Αχιλλέας προτρέπει τον Απολλώνιο που μοιράζεται το ίδιο χαρακτηριστικό με τον Παλαμήδη (δηλ. τη σοφία) να πάει στον τάφο του ήρωα που βρίσκεται στα μικρασιατικά παράλια απέναντι από τη Μήθυμνα της Λέσβου, να φροντίσει τον τάφο του και να αναστηλώσει το πεσμένο άγαλμα του ήρωα, κάτι που ο Απολλώνιος θα σπεύσει να εκτελέσει. Όταν φτάνει στον τάφο του ήρωα, τον χαρακτηρίζει σοφό σ΄όλα, πηγή της γλώσσας, των Μουσών και του ίδιου του του εαυτού και ετοιμάζεται να αποκαταστήσει την αδικία που του έκαναν οι Αχαιοί φροντίζοντας την ανέγερση του αγάλματός του.\nΣτον «Ηρωϊκό» ο ήρωας αποτελεί μια από τις τρεις σπουδαιότερες μορφές – ήρωες του έργου μαζί με τον Πρωτεσίλαο και τον Αχιλλέα. Στο συγκεκριμένο έργο παρακολουθούμε ένα διάλογο που διαδραματίζεται σε μια πόλη της Θράκης, τον Ελαιούντα, ανάμεσα σ΄ έναν αμπελουργό και έναν Φοίνικα έμπορο. Ο αμπελουργός έχει αφοσιωθεί στη λατρεία του ήρωα Πρωτεσίλαου που ήταν ο πρώτος από την πλευρά των Αχαιών που έχασε τη ζωή του στην εκστρατεία. Επιπλέον, ο αμπελουργός αποκαλύπτει ότι επικοινωνεί τακτικά με τον ήρωα Πρωτεσίλαο, ο οποίος είναι γνώστης όλων των ομηρικών ιστοριών, αλλά επιπλέον γνωρίζει και ιστορίες που είναι άγνωστες στους ποιητές. Ο Πρωτεσίλαος ισχυρίζεται ότι ο Όμηρος έδωσε μεγάλη σημασία μόνο στον Αχιλλέα και τον Οδυσσέα, ενώ άλλους σημαντικούς ήρωες, όπως τον Παλαμήδη, τους παρέβλεψε. Ενώ ο αμπελουργός αποκαλύπτει στον Φοίνικα ιστορίες που έμαθε από τον Πρωτεσίλαο, παρουσιάζει τους πρωταγωνιστές – ήρωες της τρωϊκής εκστρατείας, από τους οποίους άλλους εξετάζει μεμονωμένα και άλλους σε ζεύγη. Σ΄ αυτόν τον κατάλογο των ηρώων δίνει έμφαση στα ταλέντα, την εξωτερική εμφάνιση τους, καθώς και σε ανέκδοτα ηθικού χαρακτήρα. Τέλος, κρίνει τον τρόπο παρουσίασης τους από τον Όμηρο και κάνει τις αναγκαίες διορθώσεις.\nΚαι οι τρεις μεγάλοι τραγικοί ποιητές (Αισχύλος, Σοφοκλής, Ευριπίδης) έγραψαν τρία ομώνυμα δράματα για τον συγκεκριμένο μυθικό ήρωα παρουσιάζοντάς τον ως θύμα της ίντριγκας του Οδυσσέα. Ειδικά ο Σοφοκλής και ο Ευριπίδης δείχνουν να ευνοούν τον Παλαμήδη εις βάρος του Οδυσσέα, και το μυθικό υλικό που διαθέτουν για τον Παλαμήδη υφίσταται μια «πολιτικοποίηση», η οποία ενσαρκώνει την κόντρα ισχυρών και αδυνάμων που βρίσκει αντιστοιχίες στην πολιτική πραγματικότητα της Αθήνας του 5αι. π.Χ. Συνεπώς, την περίοδο αυτή, προβάλλει έντονα η πολιτική πλευρά των ηρώων, η οποία είχε δευτερεύουσα θέση στο έπος.\nΑπό τον 6αι. π.Χ. ο Όμηρος δέχτηκε κριτική για τον τρόπο που παρουσίαζε τους θεούς και για την αξιοπιστία των γεγονότων που διηγείται, με τον Πλάτωνα να καταδικάζει τα ομηρικά ποιήματα ως ανήθικα και επικίνδυνα. Μαζί με τη φήμη του Ομήρου, όπως ήταν αναμενόμενο, επηρεάστηκε αρνητικά και η φήμη του Οδυσσέα. Ένα από τα αρνητικά επεισόδια της ζωής του Οδυσσέα, το οποίο εκμεταλλεύτηκαν οι επικριτές του, ήταν ο άδικος θάνατος του Παλαμήδη.\nΟ Παλαμήδης από τον 5αι. π.Χ. έχει γίνει το αρχέτυπο του αθώου μάρτυρα που νικιέται από τους ισχυρούς. Για τις ιδιαίτερες ιδιότητες και εφευρέσεις που αποδόθηκαν στον Παλαμήδη ενδιαφέρουσες πληροφορίες μας δίνει ο Φιλόστρατος, που ζει και γράφει σε μια εποχή σημαδεμένη από το μυστικισμό και τη μαγεία.\nΣτην εποχή του σοφιστή οι μυστηριακές Θρησκείες της ανατολής, που από καιρό είχαν εισβάλει στη Δύση, κυριαρχούν σε όλη τη ρωμαϊκή επικράτεια και, ανακατεμένες με τους θεούς του ελληνορωμαϊκού πανθέου, δημιουργούν μια πανσπερμία θρησκειών και λατρειών. Τις καινούργιες θρησκείες τις αγκάλιασαν τα πλατιά λαϊκά στρώματα των υπηκόων της αυτοκρατορίας που, εξαθλιωμένα καθώς ήταν από την οικονομική τους ιδιαίτερα κατάσταση, έβρισκαν σ’ αυτές την παρηγοριά για μια μεταθανάτια λύτρωση, αλλά και πολλοί διανοούμενοι και συγγραφείς που αισθάνονταν την ανάγκη να βρουν στήριγμα στις υπερφυσικές δυνάμεις, καθώς δεν τους ικανοποιούσε η επίσημη θρησκεία Η εισβολή αυτών των θρησκειών έδωσε μεγάλη ώθηση στην αστρολογία και τη μαγεία. (Οι άνθρωποι πάντα αισθάνονταν την ανάγκη να προβλέψουν το μέλλον τους).\nΗ επίδραση της εποχής λοιπόν θεωρείται δεδομένη στον «Ηρωικό» και τη βλέπουμε ίσως και σε μερικές λεπτομέρειες του μύθου του Παλαμήδη, στον οποίον επίσης θα μπορούσαν να ανιχνευθούν και σημεία του νεοπυθαγορισμού, όπως :\nΌταν έγινε έκλειψη ηλίου, οι Αχαιοί άρχισαν να ανησυχούν θεωρώντας αυτό το συμβάν οιωνό για τον πόλεμο. Ο Παλαμήδης, για να τους καθησυχάσει, τους δίνει μια λογική ερμηνεία του φαινομένου λέγοντας ότι η σελήνη πέρασε εκείνη τη στιγμή μπροστά από τον ήλιο και αυτό εξηγεί την επικράτηση σκοταδιού για λίγο. Ωστόσο, δίνει και θρησκευτική ερμηνεία. Αν ο οιωνός αυτός προμηνύει κάτι κακό, η βλάβη θα είναι για τους Τρώες, γιατί σε εκείνους οφείλεται ο πόλεμος. Κατόπιν υποδεικνύει στο στράτευμα τελετουργικά μέσα (προσευχές και θυσία στον ήλιο), τα οποία συνδέονται με αρχαίες τελετουργίες σχετιζόμενες με τον έλεγχο του καιρού. Από το επεισόδιο αυτό ο Παλαμήδης εμφανίζεται να έχει γνώσεις αστρονομίας και να είναι μάντης, αφού μπορεί να ερμηνεύει τα σημάδια.\nΣτον «Ηρωϊκό» ο Παλαμήδης ούτε πλοία διαθέτει, ούτε υπηρέτρια και ερωμένη ούτε δέχεται τα χρήματα των Αχαιών ούτε του αρέσει η επιδίωξη του πλουτισμού. Διαφαίνεται δηλαδή μια τάση για ασκητική ζωή, όπου μπορούν ν’ ανιχνευθούν επιδράσεις του νεοπυθαγορισμού, ενός από τα κυρίαρχα φιλοσοφικά ρεύματα της εποχής.\nΣτην ικανότητα του να βρίσκει λύσεις χρωστάει, μάλλον ο Παλαμήδης και τη φήμη του ως Πρώτου Ευρετού: έτσι ονομάστηκαν μία σειρά μυθικά αλλά και ιστορικά, κάποτε, πρόσωπα στα οποία αποδόθηκαν διάφορες εφευρέσεις – ανάμεσα τους αρκετοί θεοί και ήρωες, όπως ο Ήφαιστος, ο Ερμής, η Αθηνά Εργάνη, ο Φορωνέας, ο Προμηθέας κ.ά.\nΟι πρώτοι ευρετές εμφανίζονται να διεκδικούν (ή τους αποδίδονται) διάφορες εφευρέσεις τον 7ο/6ο π.Χ.αι. που είναι εποχή μεταρρυθμίσεων με νεωτερισμούς και εφευρέσεις, εποχή που το άτομο συνειδητοποιεί την ιδιαιτερότητα του και προσπαθεί να ξεχωρίσει από το σύνολο. Έτσι, ευρετές θεωρήθηκαν οι θεοί και ήρωες, που, σύμφωνα με τη μυθολογική παράδοση, είχαν διαπρέψει σε ανάλογα πράγματα (μ’ αυτά που τους αποδίδονται) ή που φαίνονταν προορισμένοι, για την κάθε εφεύρεση, με βάση την ιδιαίτερη συμπεριφορά τους.\nΕίναι γνωστό ότι σε πολλούς αρχαίους πολιτισμούς της ανατολής και ιδιαίτερα στην Αίγυπτο τα γράμματα, είχαν θεϊκή προέλευση και ήταν προνόμιο μιας ειδικής τάξης, – του ιερατείου -, που απολάμβανε γι’ αυτό ξεχωριστή τιμή. Αλλά και ο Παλαμήδης, σύμφωνα με το Φιλόστρατο, με Θεία αποκάλυψη βρήκε τα γράμματα: έγώ γράμματα ούχ εύρον αλλ’ υπ’αυτών ευρέθην’ εν Μουσών οίκω κείμενα εδείτο ανδρός τοιούτου, θεοί δε τα τοιαύτα δι’ανδρών σοφών αναφαίνουσι (Ήρωικός,. 33,11).\nΤα γράμματα λοιπόν έχουν άμεση σχέση με το μυστικισμό και τη μαγεία. Δεν είναι τυχαίο ότι την εφεύρεση διεκδικούν μυθικές μορφές που η σχέση τους με τη μαγεία είναι γνωστή, όπως ο Ερμής, ο Σίσυφος, ο Κάδμος, και ο Προμηθέας.\nΤο πιο παλιό και το πιο μεγάλο ελληνικό ζάρι. Στο ανθρώπινο κεφάλι, που εικονίζεται στη μια πλευρά του ζαριού, η αρχαιολόγος Karusu αναγνωρίζει τον Παλαμήδη. Με βάση τα χαρακτηριστικά της παράστασης η Karusu συμπεραίνει πως πρόκειται για έργο του ζωγράφου των Κριών, που έζησε στα μέσα του 7ου π.Χ. αι. – το ζάρι, όπως λέει, πρέπει να το τοποθετήσουμε στα πρώιμα έργα του καλλιτέχνη. Στο α ‘ μισό του 7ου π.Χ. α ι. το χρονολογεί και ο Ι . θ . Κακριδής, Ελληνική Μυθολογία , τ. 5, Αθήνα 1986.\nΟι πεσσοί επίσης δεν είναι ελληνική εφεύρεση. Το παιγνίδι αυτό με τη γενική έννοια του όρου το συναντάμε πολύ νωρίς στους αρχαίους πολιτισμούς των ανατολικών λαών. Υπολογίζεται ότι οι Αιγύπτιοι ήδη από το 3000 π.Χ. γνώριζαν ένα επιτραπέζιο παιγνίδι με πεσσούς. Στη Μεσοποταμία ανακαλύφτηκαν λείψανα ενός τέτοιου παιγνιδιού, ενώ βρέθηκαν στοιχεία που αποδεικνύουν την ύπαρξη ενός παιγνιδιού με πεσσούς και σε πολιτισμούς παράλληλους με τον αιγυπτιακό, όπως ο κρητομυκηναϊκός. Οι πεσσοί λοιπόν είναι γνωστοί στα μυκηναϊκά χρόνια και άσχετα με το αν τους ξαναφέρνουν αργότερα στον ελληνικό χώρο, όπως και τα γράμματα, οι Φοίνικες, μπαίνουν δικαιωματικά στον τρωικό κύκλο, όπου συνδέονται με τον εφευρέτη. Με γνώση της λειτουργίας του παιγνιδιού στο στρατό, που βαριέται και δυσανασχετεί – πολύ περισσότερο αν υπάρχει και πείνα – πλάθεται ένας μύθος σύμφωνα με τον οποίο ο Παλαμήδης «εφευρίσκει» με κάποια ευκαιρία τους πεσσούς. Τον ψυχαγωγικό χαρακτήρα της εφεύρεσης τονίζει ο Σοφοκλής με τη φράση «τερπνόν αργίας άκος», ενώ παράλληλα φαίνεται να της αναγνωρίζει και παιδευτικό χαρακτήρα : «χρόνου τε διατριβάς σοφωτάτας».\nΕκτός από τα γράμματα, τους πεσσούς και τα στρατιωτικά, τις πιο παλιές και πιο στενά συνδεμένες με τον Παλαμήδη εφευρέσεις, του αποδόθηκαν, σε μεταγενέστερες εποχές και άλλες εφευρέσεις, άλλοτε σχετικές με την όλη παρουσία του στο μύθο και άλλοτε όχι. Συμβαίνει λοιπόν και με τον Παλαμήδη ό,τι και με τους άλλους Πρώτους Ευρετές, τον Ερμή, την Αθηνά Εργάνη, τον Προμηθέα: οι μεταγενέστεροι δηλαδή με ευκολία απέδιδαν σ’ αυτούς καινούργιες εφευρέσεις, πέρα από τις συγκεκριμένες με τις οποίες ήταν συνδεδεμένο το όνομά τους.\nΑξίζει να αναφέρουμε τα μέτρα και σταθμά, μια εφεύρεση που συνδέεται άμεσα με την πολιτική και οικονομική κατάσταση της εποχής. Οι κάτοικοι δηλαδή της Αργολίδας έψαχναν ένα εφευρέτη να του αποδώσουν το αργείτικο σύστημα μέτρων και σταθμών, που αυτήν την εποχή διεκδικούσε το προβάδισμα απέναντι στο αιγινητικό και το λυδικό-ιωνικό. Ένας ντόπιος ήρωας εφευρετικός, όπως ο Παλαμήδης, ήταν το κατάλληλο πρόσωπο.\nΜε την πληθώρα των εφευρέσεων που διεκδικούσαν την πατρότητα του Παλαμήδη, το όνομα του ταυτίσθηκε με την εξυπνάδα και την εφευρετικότητα: με αυτήν την έννοια το χρησιμοποιεί ο Πλάτωνας όταν στο Φαιδρό (261d) χαρακτηρίζει το Ζήνωνα «Ελεατικό Παλαμήδη» και ο Εύπολις όταν σατιρίζοντας κάποια εφεύρεση τη χαρακτηρίζει «Παλαμηδική» Στους Βατράχους ο κωμικός Αριστοφάνης με την φράση «εύγε ω Παλάμηδες, ω σοφωτάτη φύσις», αντιμετωπίζει με ειρωνεία τις ιδέες του Ευριπίδη για την αθηναϊκή πολιτική. Γενικότερα, άλλωστε, τον 5ο π.Χ. αι. οι όροι ευρετής, εύρημα, ευρίσκειν ταυτίζονται με τους όρους σοφιστής, σόφισμα, σοφίζειν.\nΩστόσο η επιλογή του Παλαμήδη δεν είναι τυχαία. Ο Παλαμήδης θα πρέπει να συγκέντρωνε ορισμένες εξαιρετικές ικανότητες, που κατάφεραν να επιζήσουν ως τον 3ο μ.Χ. αι., ώσπου να τις ανακαλύψει και να τις προβάλει, όπως απαιτούσε η εποχή του, ο Φιλόστρατος.\n«Τα ποιήματα του κύκλου ιστορούν την ύλη τους σε χρονολογική σειρά από την αρχή ως το τέλος, έτσι που η δράση τους να κρατάει και μήνες και χρόνια ολόκληρα… Αντίθετα, η Ιλιάδα συσφαιρώνει την ύλη της γύρω από ένα επίπεδο μόνο, το θυμό του Αχιλλέα, σ’ ελάχιστες μέσα μέρες, και όμως είναι «Ι λ ι ά δ α» ιστορία δηλαδή, όλου του πολέμου της Τροίας : Ι. θ . Κακριδής, Ομηρικές Έρευνες.\nΙ. θ. Κακριδής, Προ Ομηρικά.\nChristopoulos M. (2014) «Odysseus, Diomedes, Dolon and Palamedes. Crimes of Mystery and Imagination» στο Χριστόπουλος Μ., Παΐζη – Αποστολοπούλου Μ. (επιμ.), Έγκλημα και τιμωρία στην ομηρική και αρχαϊκή ποίηση, 3-7 Σεπτεμβρίου 2013, Ιθάκη: Κέντρο Οδυσσειακών σπουδών: 153-66.\nΚΑΚΡΙΔΗΣ, Ι. Θ.:- Ελληνική Μυθολογία, Αθήνα 1986. «Ιστορία και σύγχρονη λαΐκή παράδοση», Ευθύνη, Μάρτης 1973. «Ξαναγυρίζοντας στον Όμηρο», Αθήνα 1979. «Ομηρικές έρευνες», Αθήνα 1967( = 1943). «Προομηρικά, Ομηρικά, Ησιόδεια», Αθήνα 1980.\nΖΩΓΡΑΦΟΥ-ΛΥΡΑ Γ.(1987) «Ο μύθος του Παλαμήδη στην αρχαία ελληνική γραμματεία», Διδακτορική Διατριβή, Πανεπιστήμιο Ιωαννίνων.\n«Από την Πρώτη στη Δεύτερη Σοφιστική: η περίπτωση του Παλαμήδη», ΕΚΠΑ, Τμήμα Φιλολογίας, Κατεύθυνση Κλασική, Αθήνα, 2015. «Σεμινάριο Η’ Εξαμήνου: Αβδούλου Ελένη Επόπτης Καθηγητής: Καραδήμας Δημήτρης.\nMS στην οργάνωση και Διοίκηση\nΤέως Διευθύντρια του Υπουργείου Ανάπτυξης και Τροφίμων\nPosted in Άρθρα - Μελέτες - Εισηγήσεις, Μυθολογία, tagged Argolikos Arghival Library History and Culture, Ήρα, Ίναχος, Αργολική Αρχειακή Βιβλιοθήκη Ιστορίας & Πολιτισμού, Ιστορία, Μυθολογία, Μύθος, Μαρία Βασιλείου, Πολυ(δ)ίψιον Άργος on Δεκέμβριος 1, 2016| Leave a Comment »\nPosted in Άρθρα - Μελέτες - Εισηγήσεις, Μυθολογία, tagged Argolikos Arghival Library History and Culture, Danaides, Άρθρα, Αργολική Αρχειακή Βιβλιοθήκη Ιστορίας & Πολιτισμού, Αχαιοί, Αλέξης Τότσικας, Δαναΐδες, Δαναοί, Ιώ, Μυθολογία, Ο μύθος των Δαναΐδων, Συγγραφέας on Μαρτίου 23, 2016| 2 Σχόλια »\nPosted in Άργος, Αρχαίοι Ποταμοί, Μυθολογία, tagged Argolikos Arghival Library History and Culture, Άργος, Αρχαίοι Ποταμοί, Αργολική Αρχειακή Βιβλιοθήκη Ιστορίας & Πολιτισμού, Δάρμος Κώστας, Ερασίνος, Ζωοδόχος Πηγή Κεφαλαρίου, Κεφαλάρι, Πελοπόννησος, Ποταμοί, Στυμφαλία, Χάον, W. K. Pritcett on Φεβρουαρίου 20, 2015| 1 Comment »\nPosted in Άρθρα - Μελέτες - Εισηγήσεις, Μυθολογία, tagged Argolikos Arghival Library History and Culture, Ceyx, Halcyone, Άρθρα, Αργολική Αρχειακή Βιβλιοθήκη Ιστορίας & Πολιτισμού, Αλκυόνα, Αλκυόνη, Αλκυονίδες ημέρες, Κήυκας, Μυθολογία, Τότσικας Αλέξης on Ιανουαρίου 15, 2015| Leave a Comment »\nΟ μύθος της Αλκυόνης – Από τη συζυγική αγάπη στις βαρομετρικές πιέσεις, Αλέξης Τότσικας.\nΌλοι ξέρουμε τις «Αλκυονίδες ημέρες», που εμφανίζονται κάθε χρόνο στη μέση του χειμώνα. Είναι μερικές ηλιόλουστες μέρες χωρίς σύννεφα και ανέμους στο χρονικό διάστημα από τις 15 Δεκεμβρίου ως τις 15 Φεβρουαρίου. Η ονομασία τους είναι αρχαία ελληνική και προέρχεται από τον Αριστοτέλη . Τις ημέρες αυτές επικρατεί ηλιοφάνεια, αρκετή ζέστη και σχετική άπνοια και μέσα στη καρδιά του χειμώνα απολαμβάνουμε μερικές ημέρες καλοκαιρίας, κατά τη διάρκεια των οποίων η ελάχιστη θερμοκρασία δεν κατεβαίνει κάτω από τους 4 βαθμούς και η μέγιστη δεν υπερβαίνει τους 14 βαθμούς Κελσίου. Το καιρικό αυτό φαινόμενο παρατηρείται στην Ελλάδα και στην Ανατολική Μεσόγειο. Οι αρχαίοι μας πρόγονοι, που όλα τα εξηγούσαν με μύθους, είχαν πλάσει και γι’ αυτό το αξιοπρόσεκτο φαινόμενο ένα μύθο, το μύθο της Αλκυόνης.\nΜια φορά κι έναν καιρό στην αρχαία πόλη Τραχίνα της Θεσσαλικής Φθιώτιδας στους δυτικούς πρόποδες της Οίτης, ήταν βασιλιάς ο Κήυκας. Ένας ευτυχισμένος βασιλιάς με όλα τα καλά του κόσμου μαζεμένα πάνω του. Ήταν νέος, ήταν πλούσιος, ήταν γενναίος, ήταν όμορφος. Και ήταν και βασιλιάς, μην το ξεχνάμε! Όλα τα κορίτσια της εποχής του ονειρεύονταν να τον κάνουν άντρα τους. Και εκείνος, όταν αποφάσισε να παντρευτεί, διάλεξε για γυναίκα του μια πανέμορφη κοπέλα, την Αλκυόνη. Σύμφωνα με την ελληνική μυθολογία η Αλκυόνη ήταν κόρη του Αιόλου, του θεού των ανέμων, και της Ενάρετης.\nΗ Αλκυόνη θρηνεί τον πνιγμένο Κήυκα. Wilson Richard 1768, λάδι σε μουσαμά, National Museum Wales.\nΠαντρεύτηκαν, λοιπόν, ο Κύηκας με την Αλκυόνη, έγιναν ένα ταιριαστό ζευγάρι και ζούσαν ερωτευμένοι και ευτυχισμένοι στο βασίλειό τους. Θεοί και θνητοί τους θαύμαζαν για τη μεγάλη φυσική ομορφιά τους, αλλά και για τη μεγάλη αγάπη που είχε ο ένας για τον άλλον. Τόση ήταν η αγάπη τους και τόσο ευτυχισμένες ήταν οι μέρες τους, που σιγά- σιγά άρχισαν να νιώθουν ότι είναι θεοί ή τουλάχιστον ίσοι με τους θεούς. Ο Κήυκας ένιωθε σαν το βασιλιά των θεών, το Δία, και η Αλκυόνη σαν τη θεά Ήρα. Δεν άργησαν μάλιστα να φωνάζουν χαϊδευτικά ο ένας τον άλλο με αυτά ακριβώς τα ονόματα: Δίας ο Κήυκας, Ήρα η Αλκυόνη. Και το χειρότερο. Έφτασαν να ζητήσουν και από τους κατοίκους της πόλης να τους φωνάζουν με αυτά τα ονόματα! \nΟι κάτοικοι δεν είχαν πρόβλημα. Καλός ήταν ο βασιλιάς, καλή και η βασίλισσά τους και τους φώναζαν «Δία» και «Ήρα». Είχε όμως κάποιος άλλος πρόβλημα: ο ίδιος ο Δίας, ο κανονικός, που δεν τα σήκωνε αυτά τα πράγματα! Οργίστηκε ο βασιλιάς των θεών και σκέφτηκε να τους επιβάλλει μεγάλη τιμωρία για την ασέβεια και την αλαζονεία τους. Και περίμενε την κατάλληλη στιγμή, για να τιμωρήσει το αγαπημένο ζευγάρι, που τόλμησε να συγκριθεί με τους Θεούς.\nΟ Κήυκας είχε κι έναν αδελφό, το Δαιδαλίωνα, που ήταν σκληρός, βίαιος και πολεμοχαρής. Ο Δαιδαλίων είχε μια όμορφη κόρη, τη Χιόνη, που τη σκότωσε η Άρτεμις, επειδή καυχήθηκε ότι ήταν πιο όμορφη από τη θεά . Όταν πέθανε η κόρη του, η Χιόνη, ο Δαιδαλίωνας δεν μπόρεσε να ξεπεράσει το χαμό της και αυτοκτόνησε πέφτοντας από το όρος Παρνασσό. Κατά την πτώση του μάλιστα οι θεοί τον μεταμόρφωσαν σε γεράκι. Ο Κύηκας ένιωσε μεγάλο πόνο για το χαμό του αδελφού του και ανησυχούσε από κάποια δυσοίωνα σημάδια, που είχε παρατηρήσει μετά τον παράξενο θάνατο του αδελφό του. Έτσι, αποφάσισε να ταξιδέψει προς το μαντείο των Δελφών, για να συμβουλευτεί τον Απόλλωνα.\nΚαθώς το ταξίδι από τη στεριά ήταν επικίνδυνο, γιατί υπήρχαν πολλοί ληστές στην περιοχή, αποφάσισε να πάει στους Δελφούς ακτοπλοϊκώς. Η Αλκυόνη, η οποία φοβόταν τη θάλασσα και αγαπούσε τον άντρα της, προσπάθησε να τον πείσει να μην κάνει το ταξίδι ή, τουλάχιστον, να την πάρει μαζί του. Αλλά ο Κύηκας ούτε να εγκαταλείψει το ταξίδι του ήθελε ούτε να πάρει την Αλκυόνη μαζί του. Έτσι ξεκίνησε μόνος του, ενώ η Αλκυόνη έκλαιγε απαρηγόρητη και προσευχόταν στην Ήρα για την ασφάλεια του συζύγου της.\nΟι φόβοι και οι προειδοποιήσεις της Αλκυόνης αποδείχθηκαν αληθινές. Διότι όταν ο Κήυκας έπλεε με το καράβι του στη θάλασσα, ο Δίας βρήκε την ευκαιρία να τον τιμωρήσει. Έστειλε μια φοβερή καταιγίδα, τον έζωσε με βροντές και αστραπές και το καράβι του έγινε κομμάτια. Αβοήθητος μέσα στη φουρτούνα ο Κύηκας παρασύρθηκε από τα νερά και χάθηκε στο βαθύ πέλαγος. Μόλις που πρόλαβε να προσευχηθεί στα κύματα να μεταφέρουν το σώμα του στην αγαπημένη του σύζυγο.\nΤο ναυάγιο του Κήυκα. Χαλκογραφία, περ. 1602-1607. Άμστερνταμ, Rijksmuseum.\nΗ Αλκυόνη κατά τη διάρκεια της απουσίας του πήγαινε κάθε μέρα στο ακρογιάλι και τον περίμενε ανήσυχη. Ανώφελα όμως τον έψαχνε παντού, γιατί ήταν ήδη νεκρός. Και όσο αργούσε να φανεί ο αγαπημένος της, άρχισε να μοιρολογεί στην ακρογιαλιά και παρακαλούσε τους Θεούς να την λυπηθούν. Οι μέρες περνούσαν και ο θρήνος δεν σταματούσε. Τότε ο Δίας λυπήθηκε την Αλκυόνη και παρακάλεσε την Ήρα να στείλει την Ίριδα ως αγγελιοφόρο των θεών στον Ύπνο και να του πει να φανερώσει στην Αλκυόνη με ένα όνειρο την αλήθεια για το θάνατο του συζύγου της. Και ο Ύπνος έστειλε τον γιό του, το Μορφέα, με την μορφή του Κύηκα, ο οποίος πήγε και στάθηκε μπροστά στο κρεβάτι της Αλκυόνης και της φανέρωσε την αλήθεια.\nΟ Μορφέας μεταμορφωμένος σε Κήυκα παρουσιάζετε στην Αλκυόνη. Tempesta Antonio, Χαλκογραφία, 1606. Harvard Art Museums.\nΜόλις έμαθε η Αλκυόνη το χαμό του Κήυκα, έσκισε τα μάγουλα και τα ρούχα της, ξερίζωσε τα μαλλιά της και έτρεξε αμέσως στην ακρογιαλιά να τον βρει, γιατί δεν ήθελε να πιστέψει πως είχε πνιγεί. Τρελαμένη η δύστυχη γυναίκα, έτρεχε από δω και από κει στις έρημες βαλτώδεις εκβολές των ποταμών και μέσα στις πυκνές καλαμιές τους, για να βρει τον αγαπημένο της Κήυκα. Κάποια στιγμή είδε στη θάλασσα σπασμένα σανίδια από κάποιο καράβι και κάποια κουρέλια. Τότε κατάλαβε και άρχισε να κλαίει πάνω στο βράχο. Πέρασε η μέρα, έφθασε η νύχτα, ξημέρωσε το επόμενο πρωί κι ήρθε η επόμενη νύχτα. Και σαν αυτές, ήρθαν μέρες και νύχτες πολλές, μα η Αλκυόνη δε σταματούσε το κλάμα.\nΟ Δίας την πόνεσε. Στενοχωρήθηκε για τον καημό της και τη μεταμόρφωσε σε πουλί, για να τελειώσει το κλάμα, τον πόνο και το μαρτύριο της και να μπορεί να ψάχνει στις ακρογιαλιές και στις θάλασσες για να βρει τον αγαπημένο της. Η Αλκυόνη από τότε μεταμορφωμένη σε ψαροπούλι ζει κοντά στη θάλασσα και κοιτά διαρκώς τα νερά της μήπως και εμφανιστεί πάνω σε κάποιο αφρισμένο κύμα ο αγαπημένος της Κήυκας .\nΑκόμα και τότε όμως η δυστυχία δεν την εγκατέλειψε. Γιατί, αντίθετα από τ’ άλλα πουλιά που γεννούν και κλωσούν τ’ αυγά τους την άνοιξη, η Αλκυόνη γεννούσε τα αυγά της μέσα στο καταχείμωνο κάθε Γενάρη πάνω στους βράχους των ακροθαλασσιών. Ο άγριος χειμώνας του Γενάρη και τα μανιασμένα κύματα της θάλασσας κατέστρεφαν τη φωλιά της και έσπαγαν τα αυγά της. Η Αλκυόνη έβαζε τα αυγά της στις σχισμές των βράχων. Όταν όμως μετά την επώαση έβγαιναν τα νεογέννητα πουλάκια της, τα ορμητικά κύματα τα άρπαζαν και χάνονταν στη θάλασσα, κάνοντάς την να κλαίει σπαραχτικά. Ο Δίας τη λυπήθηκε ξανά και πήρε την απόφαση για 10-15 μέρες μέσα στο καταχείμωνο να καταλαγιάζουν οι άνεμοι, να ηρεμεί η θάλασσα, να λάμπει ο ήλιος και να ζεσταίνει ο καιρός, ώστε να μπορεί η Αλκυόνη να κλωσάει τα αβγά της και τα πουλάκια της να μπορέσουν να πετάξουν. Τούτες οι μέρες πήραν το όνομά της κι Αλκυονίδες τις λένε εκατοντάδες χρόνια οι Έλληνες\nΑλκυών: ένα αποδημητικό πουλί\nΗ Αλκυόνη (στα αρχαία ελληνικά Αλκυών) είναι το λεγόμενο ψαροπούλι ή θαλασσοπούλι ή μπιρμπίλι της θάλασσας, μέτριου μεγέθους, με κοντό λαιμό, μεγάλο κεφάλι και μακρύ, ίσιο ράμφος. Το σώμα της είναι μικρό και φτάνει τα 18 εκατοστά μήκος. Έχει κοντά και λεπτά πόδια και δυσανάλογα μεγάλο σε σχέση με το σώμα κεφάλι με δυνατό και αιχμηρό ράμφος. Η ονομασία «Αλκυών» κατά πάσα πιθανότητα προέρχεται απ’ την παραθαλάσσια φωλιά, στην οποία κυοφορεί (αλς=θάλασσα & κύω=κυοφορώ). Είναι κόρη του Αιόλου(αιόλος=ορμητικός), που ήταν ο θεός των ανέμων και της Αιγιάλης (αιγιαλός=παραλία).\nΠαρά το κακόσχημο μέγεθός της η Αλκυόνη είναι αναμφίβολα ένα πολύ εντυπωσιακό πουλί, ίσως το πιο χαρακτηριστικό πουλί του τόπου μας. Με το εκθαμβωτικό μεταλλικό γαλάζιο στο πάνω μέρος φτέρωμά της, μια πορτοκαλοκόκκινη λωρίδα στο στήθος και μια λευκή κηλίδα στο λαιμό δημιουργεί μοναδικό θέαμα. Ένας μεσαιωνικός μύθος της Βόρειας Ευρώπης λέει ότι το χρώμα της Αλκυόνης ήταν στην αρχή γκρίζο. Αλλά, όταν έγινε ο βιβλικός κατακλυσμός, πέταξε ψηλά στον ουρανό, για να παρατηρήσει τα νερά, και πετώντας τόσο κοντά στις ακτίνες του ήλιου το στήθος της τσουρουφλίστηκε και έγινε κόκκινο, ενώ η ράχη της έγινε μπλε από το χρώμα του ουρανού.\nΑλκυών. Φωτογραφία από τον ιστοχώρο Ορνιθοπανίδα.\nΖει και αναπαράγεται σε περιοχές με ρυάκια με γλυκό νερό και βλάστηση, σε πυκνόφυτες όχθες ποταμών, λιμνών, ιχθυοτροφείων και σε βραχώδεις ή θαμνώδεις ακτές των θαλασσών. Τρέφεται με ψάρια και γι’ αυτό το κρέας της δεν είναι νόστιμο. Αντίθετα όμως το πτέρωμά της είναι περιζήτητο για στολισμούς γυναικείων ενδυμάτων και καπέλων. Όταν βλέπει κάποιος μια Αλκυόνη να φτερουγίζει πάνω από το νερό, τον εντυπωσιάζουν τα φωτεινά χρώματά της. Ωστόσο, παρά τα χρώματά της, δε διακρίνεται εύκολα στο φυσικό της περιβάλλον, αλλά κάνει αισθητή την παρουσία της με τη φωνή της, ένα διαπεραστικό «ζεεε» .\nΜπορεί να κάθεται ακίνητη ώρες στις άκρες λιμνών ή ποταμών πάνω σε ένα καλάμι ή βραχάκι. Μόλις θα δει κάποιο ψάρι κοντά στην επιφάνεια του νερού, ορμά κάθετα με τα φτερά της διπλωμένα. Αστραπιαία, με το μυτερό και δυνατό της ράμφος, το αρπάζει και σε κλάσματα του δευτερολέπτου έχει βγει από το νερό. Το γρήγορο, ίσιο και χαμηλό πέταγμά της πάνω από το νερό, δίνει την εντύπωση γαλάζιου βέλους που σχίζει τον αέρα! Πολλές φορές πριν βουτήξει για να αρπάξει εντυπωσιακά τη λεία της, φτερουγίζει επιτόπου το ίδιο εντυπωσιακά!\nΕίναι υδρόβιο αποδημητικό πτηνό. Τα περισσότερα μεταναστευτικά πουλιά φεύγουν ομαδικά από τους τόπους αναπαραγωγής τους το φθινόπωρο, για να περάσουν το χειμώνα σε εύκρατα κλίματα της Αφρικής. Μετά το Φεβρουάριο επιστρέφουν ξανά στην Ευρώπη, για να ζευγαρώσουν, να φτιάξουν τις φωλιές τους, να μεγαλώσουν τα μικρά τους και να αναχωρήσουν εκ νέου. Η Αλκυόνη, αν και αποδημητικό πουλί, ακολουθεί ένα δικό της, ιδιόμορφο, δρομολόγιο. Μας έρχεται στο τέλος του καλοκαιριού και μας αποχαιρετά μόλις καλοσυνέψει ο καιρός κατά τις αρχές του Μάρτη.\nΤα πουλιά αυτά ζουν σε ζευγάρια και, όταν το αρσενικό πάθει κάτι , το θηλυκό δίνει τέλος στη ζωή του. Η Αλκυόνα δεν εγκαταλείπει ποτέ το ταίρι της. Με τη συζυγική πίστη των Αλκυόνων ασχολήθηκε ο Πλούταρχος που αφηγείται ότι, αν ο σύζυγος της Αλκυόνης γεράσει και δεν μπορεί να πετάξει, τότε η θηλυκή Αλκυόνη τον παίρνει στους ώμους της και τον φέρνει πάντοτε μαζί της, τον ταΐζει και τον περιποιείται ως το θάνατο. Αυτό είναι αγάπη! \nΧιλιάδες αλκυόνες ζουν στην Αλκυονίδα Θάλασσα, στο ανατολικό άκρο του Κορινθιακού κόλπου, όπου υπάρχουν οι Αλκυονίδες Νήσοι, ένα νησιωτικό σύμπλεγμα με τέσσερα νησιά: τη Ζωοδόχο Πηγή, το Δασκαλειό, το Γλαρονήσι και το Πρασονήσι. Τα νησιά αυτά ονομάστηκαν Αλκυονίδες, γιατί στα βράχια τους κλωσά τα αυγά της η Αλκυόνη, το ψαροπούλι στη γλώσσα των νησιωτών, που εξακολουθεί και σήμερα να είναι σύμβολο της χειμωνιάτικης ηλιόλουστης διακοπής του άγριου καιρού και σε πολλά μέρη θεωρούν πως φέρνει καλοτυχία. Συμβολίζει τη γαλήνη, την προστασία και παύει τη θαλασσοταραχή.\nΟι αλκυόνες γεννούν τ΄αυγά τους το χειμώνα και για να τα κλωσήσουν ο καιρός πρέπει να είναι πολύ καλός και να μη φυσούν άνεμοι. Ο μύθος λέει ότι ο Αίολος εκείνες τις μέρες δεν αφήνει τους ανέμους να φυσήξουν, για να μπορούν τα πουλιά να φροντίζουν τα αυγά τους. Οι ηλιόλουστες και ανοιξιάτικες αυτές ημέρες μέσα στην καρδιά του χειμώνα είναι οι γνωστές μας « Αλκυονίδες μέρες».\nΑλκυονίδες ημέρες- η επιστημονική εξήγηση\nΗ ωραία και ποιητική ερμηνεία, που δόθηκε από τον πανάρχαιο ελληνικό μύθο για την καλοκαιρινή παρεμβολή μέσα στην καρδιά του χειμώνα, δεν έχει βέβαια καμιά σχέση με τη σημερινή επιστημονική εξήγηση αυτού του φαινομένου. Οι αρχαίοι Έλληνες είχαν παρατηρήσει τις λίγες μέρες καλοκαιρίας που παρουσιάζονται το χειμώνα. Δεν είχαν όμως επιστημονικά μέσα και δεν ήταν σε θέση να ερμηνεύσουν τα παράξενα φυσικά φαινόμενα, που παρατηρούσαν γύρω τους. Έτσι έπλαθαν μύθους δίνοντας τη δική τους ερμηνεία στα διάφορα φυσικά φαινόμενα. Αυτό συμβαίνει και με το μύθο της Αλκυόνης. Κατά καιρούς πολλοί προσπάθησαν να ερμηνεύσουν αυτό το φαινόμενο εκφράζοντας ο καθένας την άποψή του. Ο Αριστοτέλης στο σύγγραμμά του «Περί ζώων ιστορίαι» γραμμένο περί το 350 π.χ. αναφέρει ότι οι ημέρες αυτές εμφανίζονται εφτά ημέρες πριν και εφτά ημέρες μετά τη χειμερινή τροπή, αλλά τονίζει ότι στον ελληνικό χώρο δεν παρατηρούνται πάντα αλκυονίδες ημέρες . Ο Λουκιανός γράφει πως τις ημέρες που γεννά η Αλκυόνη τα αυγά της ο ουρανός δεν έχει σύννεφα, η θάλασσα δεν έχει κύματα και το πέλαγος είναι τόσο ήρεμο, που μοιάζει με καθρέφτη . Ο Αιλιανός στο έργο του «Περί ζώων ιδιότητες» μας πληροφορεί ότι όταν η Αλκυόνη κλωσάει τα αυγά της γαληνεύουν τα πελάγη και σταματούν οι άνεμοι στη μέση του χειμώνα. Όπως και να ‘χει η αγάπη τους παρέμεινε στην ιστορία και τούτες οι μέρες ηλιοφάνειας μες στο καταχείμωνο ακόμη και σήμερα λέγονται Αλκυονίδες προς τιμήν της… .\nΑπό την πλευρά της επιστήμης όμως η ερμηνεία του φαινομένου είναι τελείως διαφορετική. Η μετεωρολογία εξηγεί την καλοκαιρία των αλκυονίδων ημερών από το γεγονός ότι στο γεωγραφικό πλάτος της Ελλάδας και μέχρι το γεωγραφικό πλάτος της βορειοανατολικής Ευρώπης την περίοδο αυτή του χειμώνα παρατηρείται η ίδια βαρομετρική πίεση (εξίσωση πίεσης) , που «παγιδεύει» θερμές μάζες της ατμόσφαιρας στο ίδιο σημείο για πολλές ημέρες, με αποτέλεσμα να μη δημιουργούνται άνεμοι και ο καιρός να είναι λίγο ή καθόλου ψυχρός, αλλά και ηλιόλουστος, λόγω του αντικυκλώνα που δημιουργείται. Αντικυκλώνας ονομάζεται η περίπτωση που στην ανώτερη ατμόσφαιρα μιας μεγάλης περιοχής, π.χ. στα Βαλκάνια ή στην Κεντρική Ευρώπη, ο αέρας από ψηλά αρχίζει να κατεβαίνει προς την επιφάνεια της γης με αργές καθοδικές κινήσεις. Επειδή ο αέρας χαμηλά συμπιέζεται από την ατμοσφαιρική πίεση, η θερμοκρασία του ανεβαίνει και δεν μπορεί να γίνει υγροποίηση των υδρατμών, άρα νέφωση και βροχή. Έτσι, ο ουρανός είναι αίθριος με ηλιοφάνεια .\nΜε την επιστημονική εξήγηση του φαινομένου διαπιστώνουμε ότι η κάθε πλευρά στηρίζεται σε διαφορετικά επιχειρήματα και δεδομένα. Η επιστήμη βασίζεται στην έρευνα, την παρατήρηση και τη γνώση των φυσικών φαινομένων και μιλάει για εξίσωση των βαρομετρικών πιέσεων μεταξύ της νοτίου και βορείου Ευρώπης. Ο μύθος δίνει μια ρομαντική ερμηνεία των «ανεξήγητων» για την εποχή φαινομένων και μιλάει για έρωτα, στοργή, τρυφερότητα και απέραντη συζυγική αγάπη και πίστη. Το μόνο κοινό σημείο μεταξύ μύθου και επιστήμης είναι η διαπίστωση του διαστήματος καλοκαιρίας, που επικρατεί κατά τη διάρκεια των αλκυονίδων ημερών.\nΣτη νεώτερη Ελλάδα στα παράλια και ιδιαίτερα στα νησιά του Αιγαίου επέζησε μέσα στους αιώνες η αρχαία παράδοση, που σχέτιζε τις καλές αυτές ηµέρες του χειµώνα µε τα πουλιά. Μια γραπτή παρουσία του περασµένου αιώνα από την Πάτµο τις ονοµάζει «µέρες των πουλιών» και διηγείται πως τα γλαρόνια, που στην περιοχή αυτή ονοµάζονται αλκυόνες, παρακάλεσαν κάποτε το θεό να προστατέψει τις φωλιές τους από την τρικυµία. Ο θεός άκουσε τις παρακλήσεις τους και από τότε χαρίζει λίγες ηµέρες καλοσύνης µέσα στο χειµώνα µέχρι να επωάσουν τ’ αυγά τους.\nΟι νεώτεροι Έλληνες ναυτικοί μάλιστα είχαν παρατηρήσει δύο περιόδους θαλασσινής γαλήνης: Η μία συμπίπτει με το βυζαντινό «μικρόν καλοκαίριον» του Οκτώβρη και λέγεται «Αη-Δημητριάτικο καλοκαιράκι» και η άλλη με τις αλκυονίδες ημέρες του Γενάρη και λέγεται «Μποννάτος του Αι Θύμιου» από τη μνήμη του Άγιου Ευθυμίου, που γιορτάζεται στις 20 Ιανουαρίου. Από την καλοκαιρία αυτή του χειμώνα επωφελούνται περισσότερο από την αλκυόνη οι θαλασσινοί, οι οποίοι είναι κλεισμένοι στα σπίτια από τα τέλη Νοεμβρίου εξαιτίας της κακοκαιρίας. Έτσι μετά τα Φώτα και τον αγιασμό των νερών η θάλασσα καταλαγιάζει και οι ναυτικοί επιχειρούν τα πρώτα ταξίδια της νέας χρονιάς.\nΑν προσπαθήσουμε να ερμηνεύσουμε τις Αλκυονίδες Μέρες μεταφορικά, μπορούμε να ισχυριστούμε ότι συμβολίζουν την ελπίδα και μεταφέρουν ένα αισιόδοξο μήνυμα. Η φύση μας δείχνει ότι όλα είναι μια εναλλαγή καταστάσεων καλών και κακών. Από την κακοκαιρία περνάμε σε καλοκαιρία, από τον ήλιο στη βροχή και από το χειμώνα στο καλοκαίρι. Το ίδιο συμβαίνει και στην πραγματική ζωή. Από την αποτυχία περνάμε στην επιτυχία, από τη χαρά στη λύπη, από τη ζωή στο θάνατο. Αν δούμε τις Αλκυονίδες Μέρες συμβολικά, μας δείχνουν ότι ζούμε σε ένα θαύμα που ονομάζουμε «ζωή» και μας μεταφέρουν ένα πολύ αισιόδοξο μήνυμα: Ακόμα και στη «βαρυχειμωνιά» θα υπάρχουν περιστάσεις που θα μας δίνουν δύναμη και θάρρος, όσο δύσκολα κι αν είναι τα πράγματα, ώστε αισιόδοξοι πια να περιμένουμε την «καλοκαιρία» και τον ερχομό της «άνοιξης», κυριολεκτικά και μεταφορικά. Ακόμα και στις πιο δύσκολες περιστάσεις της ζωής μας, υπάρχει μέσα μας δύναμη και θάρρος να ξεπερνάμε τις δύσκολες στιγμές και πάντα να περιμένουμε με αισιοδοξία το καλύτερο.\nΓι αυτό και σε πολλά μέρη θεωρούν την Αλκυόνη πουλί που φέρνει γούρι. Οι έμποροι την κρατούν βαλσαμωμένη στα μαγαζιά τους για ν’ αυξήσουν τα πλούτη τους. Οι καταστηματάρχες για να αυξήσουν τους πελάτες τους. Οι φιλάργυροι τη διατηρούν για να τους φέρει πολλά πλούτη. Οι χωρικοί για να μην πέφτει αστροπελέκι στο σπίτι τους. Και όταν έβλεπαν τα πουλιά αυτά να πετούν κοπαδιαστά μέσα στην κακοκαιρία, θεωρούσαν σίγουρη την αλλαγή του καιρού προς το καλύτερο.\n Αριστοτέλης, περί ζώων ιστορίαι, Ε, 191 «Η δε Αλκυών τίκτει περί τροπάς χειμερινάς, διό και καλούνται, όταν ευδιειναί γένωνται αι τροπαί, αλκυόνειοι ημέραι…»\n Απολλόδωρος, «Βιβλιοθήκη» Α’, 7,4: « Ἀλκυόνην δὲ Κύων ἔγημεν Εωσφόρου παῖς. ούτοι δὲ δι’ υπερηφάνειαν ἀπώλοντο. Ο μὲν γὰρ την γυναῖκα ἔλεγεν Ήραν, η δὲ τὸν άνδρα Δία, Ζεὺς δὲ αὐτοὺς ἀπωρνέωσε, καὶ την μὲν ἀλκυόνα ἐποίησε, τὸν δὲ κήυκα.»\n Κακριδής Ι. Κ. Ελληνική Μυθολογία, τομ. 2, σελ. 162\n Αθανασίου Σταγειρίτη, «Ωγυγία ή Αρχαιολογία Α’» σελ. 219: «Ο Κήυξ και η Αλκυόνη μετεμορφώθησαν εις τας Αλκυόνας, όρνεα αχώριστα δια τον αμοιβαίο έρωτα, και σύμβολα του γαμηλίου έρωτος’ επειδή είχον κι εκείνοι τοιούτον έρωτα προς αλλήλους».\n Αριστοτέλης, «περί ζώων ιστορίαι», Βιβλίο 9ο, Κεφάλαιο 14: «Ἡ δ’ ἁλκυών ἐστι μὲν οὐ πολλῷ μείζων στρουθοῦ, τὸ δὲ χρῶμα καὶ κυανοῦν ἔχει καὶ χλωρὸν καὶ ὑποπόρφυρον. μεμιγμένως δὲ τοιοῦτον τὸ σῶμα πᾶν καὶ αἱ πτέρυγες καὶ τὰ περὶ τὸν τράχηλον, οὐ χωρὶς ἕκαστον τῶν χρωμάτων. τὸ δὲ ῥύγχος ὑπόχλωρον μέν, μακρὸν δὲ καὶ λεπτόν. ……. ζῇ γὰρ ἰχθυοφαγοῦσα. Ἀναβαίνει δὲ καὶ ἀνὰ τοὺς ποταμούς. Τίκτει δὲ περὶ πέντε μάλιστα ᾠά. Λοχεύεται δὲ διὰ βίου, ἄρχεται δὲ τετράμηνος».\n Πλουτάρχου, «Πότερα των ζώων φρονιμότερα, τα χερσαία ή τα ένυδρα», p 75 : «Ούτως εστί φίλανδρος ώστε, όταν δια γήρας ασθενή ο άρρην γέννηται, συνέπεσθαι και βαρύς, υπολαβούσα γηροφορεί και γηροτροφεί μηδαμού προϊεμένη μηδέ καταλιπούσα χωρίς. Αλλά τους ώμους εκείνον αναθεμένη, κομίζει πανταχόθεν και θεραπεύει και σύνεστιν άχρι τελευτής».\n Αριστοτέλης, «περί ζώων ιστορίαι», Ε, 191: «περί μεν ουν τους ενταύθα τόπους ουκ αιεί συμβαίνει γίγνεσθαι αλκυονίδας ημέρας».\n Λουκιανού, «Αλκυών ή Περί μεταμορφώσεως» 179: «Αίθρια μεν τα άνωθεν, ακύμαντος δε και γαλήνιον άπαν το πέλαγος, όμοιον, ως ειπείν, κατόπτρω».\n Αιλιανός, «Περί ζώων ιδιότητες»: «κυούσης της αλκυόνος ίστανται τα πελάγη, ειρήνην δε και φιλίαν άγουσι οι άνεμοι. Κύει δε άρα Χειμώνος μεσούντος, και όμως η του αέρος γαλήνη δίδωσι σωτηρίας αλκυονείας τηνικάδε της ώρας άγειν ημέρας».\n Οικονομόπουλος Ιω., «Ναυτική επιθεώρηση», τεύχος 570, φθινόπωρο 2009: Αλκυονίδες Ημέρες, Μύθος, πραγματικότητα και λίγη αστρονομία.\nPosted in Αρχαίοι Ποταμοί, Μυθολογία, tagged Aργολικός Κηφισός, Argolikos Arghival Library History and Culture, Argolikos Kifisos, Άργος, Αρχαίοι Ποταμοί, Αργολική Αρχειακή Βιβλιοθήκη Ιστορίας & Πολιτισμού, Γεωγραφία, Δάρμος Κώστας, Λύρκειος, Μυθολογία, Νυμφαίο on Δεκέμβριος 18, 2014| Leave a Comment »\nPosted in Άργος, Αρχαίοι Ποταμοί, Μυθολογία, tagged Argolikos Arghival Library History and Culture, Inachos, Άργος, Ίναχος ποταμός, Αρχαίοι Ποταμοί, Αργολική Αρχειακή Βιβλιοθήκη Ιστορίας & Πολιτισμού, Δάρμος Κώστας, Ιστορία, Καρμάνωρ, Μυθολογία, Πάνιτσα, Πελοπόννησος, Ποταμοί on Δεκέμβριος 17, 2014| Leave a Comment »


Διαλογισμός για αρχάριους: ένας πλήρης οδηγός - Oneofus.gr\nΟ διαλογισμός είναι μια πρακτική που μας βοηθάει να επικεντρώνουμε την προσοχή μας στον εαυτό μας και να είμαστε παρόντες στην συγκεκριμένη στιγμή. Ενώ έχει μια πλούσια και μακριά ιστορία σε χώρες όπως η Ινδία, η Κίνα και η Ιαπωνία, ο διαλογισμός έχει γίνει πια εξαιρετικά δημοφιλής και στον δυτικό κόσμο. Αυτό δεν είναι τυχαίο, ούτε μια περαστική μόδα της εποχής. Τα οφέλη του είναι πολλά τόσο για την σωματική όσο και για την πνευματική μας υγεία, ενώ ως πρακτική δεν χρειάζεται κανείς περισσότερα από 10 λεπτά για να την εξασκήσει. Από την άλλη μεριά όμως, μοιάζει σαν κάτι δύσκολο, ιδιαίτερα αν δεν λάβουμε οδηγίες από κάποιον που ξέρει και μπορεί να μας καθοδηγήσει με ασφάλεια στα μονοπάτια του.\nΤι είναι λοιπόν αυτός ο περιβόητος διαλογισμός που ακούς και διαβάζεις τόσο συχνά; Είναι ο τρόπος με τον οποίο μαθαίνεις να αδειάζεις το μυαλό σου από σκέψεις και να στρέφεις την προσοχή και την ενέργειά σου σε μια κατάσταση απουσίας κριτικής για τον εαυτό σου και τους άλλους.\nΟ διαλογισμός ενσυνειδητότητας είναι ο πιο κοινός τύπος διαλογισμού που γίνεται στην Δύση και ίσως ο πιο εύκολος τρόπος για να αρχίσεις. Ενσυνειδητότητα σημαίνει να στρέφεις την προσοχή και την ενέργειά σου στο τι ακριβώς αισθάνεσαι και παρατηρείς με τις αισθήσεις σου εδώ και τώρα. Θα πρέπει να σημειώσουμε εδώ, ότι ο διαλογισμός και η ενσυνειδητότητα δεν είναι το ίδιο πράγμα. Αν η βασική ιδέα του διαλογισμού είναι να μάθουμε να είμαστε παρόντες και να έχουμε επίγνωση των σκέψεων και των συναισθημάτων μας, η ενσυνειδητότητα είναι μια διαρκής πρακτική με την οποία κατευθύνουμε την επίγνωση και την πρόθεσή μας στο κάθε τι που κάνουμε και τον λόγο για τον οποίο το κάνουμε.\nΑν για παράδειγμα έχουμε βυθιστεί εντελώς σε κάτι που κάνουμε και δεν σκεφτόμαστε καθόλου το παρελθόν ή το μέλλον, τότε είμαστε σε κατάσταση ενσυνειδητότητας. Αυτό το κάτι θα μπορούσε να είναι μια απλή βόλτα στο δάσος: Αν στην βόλτα μας νοιώσουμε να γινόμαστε ένα με την φύση, τους ήχους και τις μυρωδιές της, χωρίς να σκεφτόμαστε τι κάναμε πριν ή τι θα κάνουμε μετά, τότε βρισκόμαστε σε κατάσταση ενσυνειδητότητας χωρίς να κάνουμε διαλογισμό. Παράλληλα δίνουμε την ευκαιρία στο μυαλό και το σώμα μας να απολαύσουν την συγκεκριμένη εμπειρία στο μάξιμουμ.\nΑπό την άλλη μεριά ο διαλογισμός είναι η εξάσκηση της ενσυνειδητότητας ως δραστηριότητα. Αν αντί να επικεντρώσουμε την προσοχή μας στην φύση για παράδειγμα, την στρέψουμε στην αναπνοή μας, χρησιμοποιούμε αυτήν την πρακτική άσκηση για να επικεντρωθούμε στην παρούσα στιγμή.\nΓια να μάθουμε τον τρόπο να διαλογιζόμαστε αποτελεσματικά, καλό θα είναι να λάβουμε κάποιου είδους καθοδήγηση. Τα άτομα που θα μας βοηθήσουν ξέρουν τον τρόπο να ρυθμίσουν τις συνθήκες του περιβάλλοντος και να μας οδηγήσουν με ασφάλεια να καταλάβουμε περί τίνος πρόκειται. Αν το κάνουμε μόνοι μας, τότε θα πρέπει να έχουμε κάποιο meditation app και να ξεκινήσουμε σιγά σιγά. Ένας δίλεπτος διαλογισμός είναι μια χαρά για αρχή κι αν καταφέρουμε να χαλαρώσουμε και να νοιώσουμε άνετα, τότε μπορούμε να δοκιμάσουμε πεντάλεπτους ή δεκάλεπτους διαλογισμούς στην συνέχεια.\nΟ διαλογισμός ενσυνειδητότητας μπορεί να γίνει σε οποιοδήποτε περιβάλλον αρκεί να νοιώθουμε ασφαλείς και άνετα. Να εδώ μερικά πρώτα βήματα:\nΒρίσκουμε έναν ήσυχο χώρο. Βεβαιωνόμαστε ότι δεν θα μας διακόψει τίποτα και κανένας, οπότε κλείνουμε τηλέφωνα και λοιπές συσκευές και κλεινόμαστε σε ένα δωμάτιο μακριά από την φασαρία του σπιτιού.\nΚαθόμαστε σε μια άνετη στάση. Μπορούμε να καθίσουμε πάνω σε ένα μαξιλάρι ή μια διπλωμένη κουβέρτα στο πάτωμα ή ακόμα και σε μια καρέκλα. Ισιώνουμε τον κορμό μας χωρίς να σφιγγόμαστε, το σώμα θα πρέπει να είναι χαλαρό και οι ώμοι μας μακριά από τα αυτιά μας.\nΑναπνέουμε ήρεμα. Επικεντρώνουμε την προσοχή μας σε κάθε εισπνοή και εκπνοή. Εναλλακτικά μπορούμε να ξεκινήσουμε με το νοερό σκανάρισμα του σώματός μας. Πως γίνεται αυτό; Φανταζόμαστε ότι κάθε εισπνοή μας φτάνει σε κάθε σημείο του σώματος, ξεκινώντας από τα δάχτυλα των ποδιών και τις πατούσες και ανεβαίνοντας προς τα πάνω ως το κεφάλι. Για μεγαλύτερη ενίσχυση της εικόνας αυτής του σκαναρίσματος, μπορούμε να σκεφτόμαστε ότι στέλνουμε σε κάθε ξεχωριστό σημείο, καθαρό αναζωογονητικό αέρα και φως, αφήνοντας την βαρύτητα να κάνει την δουλειά της και να χαλαρώσει τα μέλη μας.\nΑφήνουμε τις σκέψεις να έρχονται και να φεύγουν. Αν το μυαλό μας αρχίσει να περιπλανιέται αλλού, αποδεχόμαστε την σκέψη που το πήρε μακριά και συγκεντρωνόμαστε και πάλι ήρεμα στην πρακτική μας, χωρίς να κολλήσουμε εκεί. Το να αποσπαστεί η προσοχή μας είναι κάτι κοινό στον διαλογισμό, ιδιαίτερα σε όσους είναι άπειροι, με τον καιρό όμως γινόμαστε όλο και πιο επιδέξιοι στο να το επαναφέρουμε.\n10 λεπτά διαλογισμού την ημέρα είναι ένας άθλος για τον οποίο θα πρέπει να νοιώθουμε περήφανοι. Οι πιο πεπειραμένοι μπορούν να φτάσουν τα 30 ή τα 45 λεπτά διαλογισμού, ακόμα και οι 10λεπτες πρακτικές όμως έχουν πολλά να μας δώσουν\nΠροσπαθούμε να διαλογιστούμε την ίδια περίπου ώρα κάθε μέρα. Αυτό θα μας βοηθήσει να χτίσουμε μια συνήθεια και να μάθουμε πως να εξασφαλίσουμε τον χρόνο γι’ αυτό. Αν χάσουμε μια μέρα, δεν χάλασε ο κόσμος. Επανερχόμαστε την επόμενη για να μην χαλάσουμε την ρουτίνα μας.\nΠρωινός διαλογισμός: για όσους θέλουν να ξεκινήσουν την μέρα τους καθαροί και ήρεμοι. Μπορεί να μας βοηθήσει να έχουμε μεγαλύτερη συγκέντρωση και διαύγεια μυαλού.\nΒραδινός διαλογισμός: βοηθάει στην αποφόρτιση και την χαλάρωση σώματος και μυαλού. Αν θέλουμε να κάνουμε διαλογισμό με σκοπό να βελτιώσουμε τον ύπνο μας, θα πρέπει να έχουμε υπόψη μας ότι είναι διαφορετικός από αυτόν της μέρας.\nΗ στάση του σώματος: Οι περισσότεροι άνθρωποι διαλογίζονται καθιστοί, μπορούμε όμως να το κάνουμε ξαπλωμένοι, γονατιστοί ή στην στάση του λωτού. Ότι μας κάνει να νοιώθουμε άνετα και δεν καταπονεί το σώμα μας.\nΕίδη του διαλογισμού και τεχνικές για αρχάριους\nΣκανάρισμα του σώματος\nΘα μας βοηθήσει να εστιάσουμε την προσοχή μας στην αίσθηση που έχει την συγκεκριμένη στιγμή το σώμα μας και όχι μόνο στην αναπνοή μας. Ξεκινάμε από τα δάχτυλα των ποδιών και παίρνουμε λίγο χρόνο για να συνειδητοποιήσουμε πως τα νοιώθουμε. Ύστερα προχωράμε στις γάμπες, του μηρούς, την κοιλιακή χώρα, τον κορμό μας, τα χέρια και τους ώμους μας, καταλήγοντας στο κεφάλι και το πρόσωπο. Όσο προχωράμε χαλαρώνουμε και επισημαίνουμε πως νοιώθει το κάθε σημείο του σώματός μας. Αυτός ο διαλογισμός είναι πολύ βοηθητικός για άτομα με χρόνιους πόνους ή προβλήματα άγχους, ένταση, ακόμα και ψυχικά τραύματα.\nΟ στόχος αυτού του είδους διαλογισμού είναι να κατευθύνουμε τα αισθήματα καλοσύνης, αγάπης και συμπόνιας προς τον εαυτό μας και τους άλλους. Ταιριάζει πολύ ωραία με τον διαλογισμό αναπνοής και μπορεί να γίνει κομμάτι του. Όσο για παράδειγμα επικεντρωνόμαστε στην ανάσα μας, σκεφτόμαστε κάποιο πρόσωπο και λέμε την φράση «Εύχομαι να είσαι ευτυχής. Εύχομαι να είσαι υγιής. Εύχομαι να είσαι ασφαλής.» Το πρόσωπο αυτό μπορεί να είμαστε εμείς οι ίδιοι, κάποιο αγαπημένο μας άτομο αλλά και κάποιος άνθρωπος που δεν ιδιαίτερα συμπαθής. Ο διαλογισμός καλοσύνης έχει αποδειχθεί ότι βοηθάει στην αυτοεκτίμηση αλλά και στην διαχείριση κρίσεων ή αντιπαραθέσεων.\nΣτην διάρκειά του επικεντρωνόμαστε σε κάθε βήμα μας ξεχωριστά, σηκώνοντας τα πόδια μας με επίγνωση για το κάθε επόμενο βήμα. Μπορούμε να τον εξασκήσουμε και σε εσωτερικούς χώρους ή έξω στην πόλη ή το πάρκο της γειτονιάς μας. Είναι ιδανικός για όσους δεν μπορούν να καθίσουν ήσυχοι σε μια θέση, προσφέρει τα ίδια οφέλη με κάθε άλλο είδος, ενώ ταυτόχρονα γυμνάζουμε το σώμα μας.\nΠολλές έρευνες έχουν δείξει ότι ο διαλογισμός μπορεί να βελτιώσει τόσο την ψυχική, όσο και την σωματική μας υγεία με διάφορους τρόπους:\nΜε βάση διάφορες επιστημονικές έρευνες, ο διαλογισμός αποδεδειγμένα βελτιώνει την μνήμη και την ικανότητα για μάθηση.\nΌχι μόνο βοηθάει στην αυτοεκτίμηση αλλά και στην καλύτερη επίγνωση του εαυτού μας. Η αυτοπαρατήρηση χωρίς κριτική είναι ο θεμέλιος λίθος του διαλογισμού και μπορεί να μας βοηθήσει να δούμε τον εαυτό μας με άλλα μάτια.\nΡίχνει τα επίπεδα της κορτιζόλης-γνωστής ως ορμόνη του άγχους-και μας βοηθάει να νοιώθουμε πιο ήρεμοι και χαλαροί.\nΒοηθάει στην διαχείριση της κατάθλιψης\nΟ καθημερινός διαλογισμός είναι μια φυσική και ήπια θεραπευτική μέθοδος για όσους πάσχουν από αγχώδεις διαταραχές ή άλλες ψυχικές νόσους.\nΒοηθάει στην διαχείριση των εθισμών\nΈρευνες έχουν δείξει ότι η εξάσκηση στην ενσυνειδητότητα μπορεί να βοηθήσει άτομα με εθισμούς να αντισταθούν σε μελλοντικά ξανακυλίσματα.\nΕίναι τόσο βοηθητική και ανακουφιστική πρακτική, που πολλοί γιατροί συστήνουν τον διαλογισμό για την διαχείριση του χρόνιου πόνου.\nΠροωθεί τον αλτρουισμό\nΥπάρχουν μάλιστα σχετικές έρευνες που αποδεικνύουν ότι ο διαλογισμός μπορεί να αμβλύνει τις διαφορές μεταξύ των ανθρώπων και να μειώσει τις ρατσιστικές προκαταλήψεις.\nΔημοφιλή apps διαλογισμού:\nΓια κάθε μέρα: Headspace\nΓια ύπνο: Calm\nΓια να πεισθείτε: Ten Percent Happier\nΓια αρχάριους: Simple Habit\nPrevious Article3 Instagram accounts μας θυμίζουν μια Ελλάδα που υπάρχει πια μόνο ως meme\nNext Article9 τρόποι για να νικήσεις το πρωινό άγχος\nΑϋπνία λόγω άγχους: μερικοί τρόποι για να την αντιμετωπίσετε\nΧαρά Κατσαρή 10 Αυγούστου, 2021\nΠως να αποφύγεις το “κάψιμο” την περίοδο των εξετάσεων\nΧαρά Κατσαρή 15 Ιουνίου, 2021\nΠες μου το ζώδιο σου, να σου πω πώς θα αποβάλεις το στρες


ΤΑΧΥΔΡΟΜΟΣ της Άρτας - Λαογραφικά Σημειώματα. «Η αχάλαγη» ή «η ασπρόκωλη» νύφη\nΛαογραφικά Σημειώματα. «Η αχάλαγη» ή «η ασπρόκωλη» νύφη\nΟμολογώ ότι άργησα πολύ να καταλάβω προς τι όλα αυτά τα επίθετα (αμόλυντη, άμωμη, άσπιλη) για τη νύφη. Περισσότερο όμως άργησα πολύ να απαντήσω στο «γιατί». Γιατί η γυναίκα έπρεπε να είχε όλα αυτά τα χαρακτηριστικά και όχι ο άντρας. Ήταν μια απορία. Μια απορία που δεν μού την έλυσε κανένας. Ρώτησα τον παππού, μου απάντησε με υπεκφυγές. «Τι να σου πω παιδί μου. Έτσι τα βρήκαμε. Τι τα ψάχνεις τώρα;». Ρώτησα τη γιαγιά. -Γιαγιά, εσύ ήσουν άσπιλη ή αμόλυντη; -Ου, να μου χαθείς παλιοτενεκέ, ήταν η απάντησή της.\nΜεγάλωσα και ρώτησα στο γυμνάσιο τον καθηγητή μου. Με έστειλε στον ταγματάρχη της περιοχής για να με συνετίσει, καθόσον «εμφορούμην από ανατρεπτικάς ιδέας». Λόγω επταετίας τα πάντα «έσιαζε» ποικιλοτρόπως ο ταγματάρχης. Άνοιξα λεξικά, έμαθα για αμόλυντα νερά, αμόλυντες κορφές βουνών, αμόλυντη καρδιά, άσπιλη προσωπικότητα, συνείδηση και διαγωγή, ποινικό μητρώο και άψογη και ανεπίληπτη συμπεριφορά. Ακόμα και για άμωμη (α και μώμος=ψόγος), άμεμπτη και αγνή προσωπικότητα. Όλα τα διάβασα κι ακόμα δεν καταλάβαινα γιατί η νύφη έπρεπε να ήταν «αχάλαγη», δηλαδή παρθένα. Πώς ταυτίζονταν η παρθενία με την ανεπίληπτη και άψογη γυναίκα και γιατί η παρθένα νύφη ονομαζόταν «ασπρόκωλη;». Οι άλλες ήταν μαυρόκωλες;\nΌλα έχουν την ιστορία τους. Παλιότερα, πολύ παλιά, το αντρόγυνο για μια βδομάδα έπρεπε να κάτσει ήσυχα, να μην έρθουν σε επαφή -απαγορεύονταν δια ροπάλου το φασμάκωμα- και την επόμενη Κυριακή όλοι μαζί, τα νιόγαμπρα, πεθερικά, συμπέθεροι, αδέλφια κλπ, έπρεπε να πάνε στην εκκλησία. Όλη την εβδομάδα κοιμόντουσαν χώρια, μην παραβιαστεί ο κανόνας. Αχάλαγη, οπωσδήποτε έπρεπε να ήταν η νύφη στην εκκλησία. Διαφορετικά μπορεί να «έπεφταν και οι πολυέλαιοι!». Βέβαια, δεν γνωρίζουμε επακριβώς αν επιτρεπόταν η αυτοδιαχείριση, τουτέστιν το σέλφ σέρβις. Ενίοτε ο γαμπρός δια της αυτοδιαχειρίσεως πάθαινε τενοντίτιδα. Πάντως ο κανόνας ήταν ότι έπρεπε πρώτα να πάρουν την ευχή από τον παπά. Να πούμε ακόμα ότι άγρυπνος φρουρός, δηλαδή «μπάστακας του κερατά», ήταν η πεθερά. Και τι να κάνει; Σκαρφίζονταν χίλιους δυο τρόπους, ώστε η νύφη να πάει αμόλυντη, να πάρει την ευχή του παπά και ύστερα «να βγάλουν τα τζίφλια» τους.\nΛέγεται πως παλιότερα μια καπάτσα πεθερά κάτω από το κρεβάτι που θα κοιμόταν το αντρόγυνο πέρασε μια αρμαθαριά κυπροκούδουνα. Η νύφη κοιμόταν κάτω στο πάτωμα μέχρι να γίνει το τζέρτζελο. Ο γιόκας της ένα βράδυ βγήκε για σωματική ανάγκη, αφού δεν υπήρχαν τουαλέτες και σε συνεννόηση με την γυναίκα του πήδηξε από το παράθυρο και πήγε να τη φασμακώσει στο κρεβάτι, μην υπολογίζοντας απαγορευτικούς κανόνες- παραβιάζοντας παν τι ιερόν και όσιον-, καθόσον του είχαν κατεβεί για τα καλά τα ζουμιά. Βάρεσαν τα κουδούνια. Συναυλία έκαναν! Από τότε τις «προ-καλαφατισμένες» γυναίκες τις ονόμαζαν κουδουνιασμένες. Έτσι βγήκε και η υβριστική φράση: «μωρή μάζεψε τα κουδούνια σου που κρέμονται».\nΚουδούνια, κυπροκούδουνα, κωδωνωστάσιο καταντούσε όποια δεν ήταν αμόλυντη. «Γάνα και στα μ’τσούνια, αλλά και στα κωλομέρια». Γι’ αυτό η αμόλυντη ονομαζόταν και «ασπρόκωλη». Αυτό το πρόβλημα, της ασπρόκωλης δηλαδή, το έλυσα. Το «γιατί» όμως έπρεπε να ήταν αμόλυντη και άμωμη και άσπιλη με βασάνιζε... Σιουμπές, μεγάλος σιουμπές. Ώσπου άκουσα μια ψωνοπαρμένη που καημό το είχε ο γιος της να παντρευτεί γυναίκα από πρώτο χέρι, «να είναι καθαρή, να μην την έχει μαλάξει άλλο χέρι». Και συνέχισε ανερυθρίαστα... «Πώς θα βγουν γνήσια παιδιά για να κληρονομήσουν τα τείχια μας;». «Καθαρή» και «αχάλαγη» η νύφη, καθαρή και η κληρονομική διαδοχή. Μυαλό «τσερλισμένο!».


Η κρίση δεν είναι ευκαιρία ρεμούλας, αλλά ευκαιρία να σταθούμε δίπλα σε κάθε πολίτη :: paremvasistinpella.com\nΗ κρίση δεν είναι ευκαιρία ρεμούλας, αλλά ευκαιρία να σταθούμε δίπλα σε κάθε πολίτη\nΔίχως να αφήσει καμία πτυχή της επικαιρότητας ασχολίαστη, ο Αλέξης Τσίπρας, με ήπιους τόνους λόγω της έκτακτης συνθήκης, άσκησε ολιστική κριτική στην κυβέρνηση και προσωπικά στον πρωθυπουργό, κάνοντας λόγο παράλληλα για την ανάγκη ενός νέου κοινωνικού συμβολαίου μετά τις επόμενες εκλογές, όποτε αυτές γίνουν.\nΑρχίζοντας την τοποθέτησή του από τα ζητήματα που άπτονται της υγειονομικής αντιμετώπισης της κρίσης, στηλίτευσε την υποκριτική ρητορική του πρωθυπουργού αναφορικά με το υγειονομικό προσωπικό του ΕΣΥ που βρέθηκε μπροστά από τις πολιτικές δυνάμεις σε αυτή τη μάχη.\n«Κάποιοι με ηρωισμό και αυταπάρνηση, δεν έμειναν μέσα αλλά διακινδύνευσαν τις δικές τους ζωές. Και δεν ήταν πλουσιοπάροχα αμειβόμενοι. Δεν ήταν golden boys. Ήταν από αυτούς που μέχρι χθες εσείς κύριε Μητσοτάκη, που τώρα τους αποκαλείτε ήρωες, τους θεωρούσατε περιττούς δημόσιους υπάλληλους, τους καταδικάζατε σε τριτοκοσμικές συνθήκες δουλειάς και αμοιβής και υπαγορεύατε την απόλυσή τους ή τη μείωση του μισθού τους γιατί θεωρούσατε ότι αμείβονταν παραπάνω από όσο πρόσφεραν» επέκρινε και διαπίστωσε πως ο χρόνος που κερδήθηκε έναντι του ιού δεν αξιοποιήθηκε προς όφελος και ενίσχυση του ΕΣΥ, των γιατρών και των νοσηλευτών, της δημιουργίας κλινών ΜΕΘ και Τοπικών Μονάδων Πρωτοβάθμιας Φροντίδας και επάρκεια διαγνωστικών τεστ.\n«Γιατί ανοίγετε τα Γυμνάσια και τα Λύκεια;»\nΟ αρχηγός της αξιωματικής αντιπολίτευσης ξεκαθάρισε για άλλη μια φορά την αντίθεσή του στο άνοιγμα των Γυμνασίων και των Λυκείων, ζητώντας εξηγήσεις από τον πρωθυπουργό. «Ποια είναι η λογική πίσω από αυτή την απόφαση; Και ποια η λογική να ανοίξετε ακόμα και τα δημοτικά και τα νηπιαγωγεία, απόφαση από την οποία ευτυχώς την τελευταία στιγμή ανακρούσατε πρύμναν, χάρη στην αντίδρασή μας, αλλά και της κοινωνίας ολόκληρης;» ρώτησε τον Κυριάκο Μητσοτάκη και τόνισε ότι δυσκολεύεται να κατανοήσει την σπουδή του πρωθυπουργού ενώ η επιστημονική κοινότητα παρουσιάζεται βαθιά διχασμένη για το εν λόγω ζήτημα.\nΠαραθέτοντας τα σχετικά δεδομένα που προκύπτουν από την Ιταλία και την Γερμανία, τα οποία είναι αναντίστοιχα σε σχέση με τις αποφάσεις της κυβέρνησης στην χώρας μας, έθεσε ευθέως το ερώτημα στον πρωθυπουργό εάν πρόκειται για τη στρατηγική της ανοσίας της αγέλης. «Ή μήπως σκέψη να αποκτήσει μεγαλύτερη ανοσία ο πληθυσμός;», ήταν το επόμενο ερώτημα που έθεσε, τονίζοντας ότι μοιάζει αδιανόητη η συγκεκριμένη λογική.\n«H κρίση μετατράπηκε σε ευκαιρία για την κυβέρνηση»\nΘίγοντας τα ζητήματα της πλημμελούς λειτουργίας του Κοινοβουλίου αλλά και των σκανδαλωδών υποθέσεων που έχουν δει το φως της δημοσιότητας με αφορμή την πανδημία, ο κ. Τσίπρας είπε: «Η κρίση έγινε ευκαιρία, πρώτα-πρώτα, για να νομοθετείτε δίχως λογοδοσία και δίχως έλεγχο. Εδώ και δυο μήνες νομοθετείτε με Πράξεις Νομοθετικού Περιεχομένου. Αρνείστε εξακολουθητικά τον κοινοβουλευτικό έλεγχο και αξιοποιείτε την ειδική και κατά παρέκκλιση κοινοβουλευτική διαδικασία που όλοι συμφωνήσαμε ότι θα αφορά αποκλειστικά μέτρα για τον κορονοϊό για να περνάτε τροπολογίες εξυπηρετήσεων. Ακόμα και για να περάσετε το εγκληματικό περιβαλλοντοκτόνο νομοσχέδιο» είπε.\nΣυνέχισε λέγοντας πως η κρίση είναι ευκαιρία για να περάσει η κυβέρνηση ρυθμίσεις που ευνοούν τους ιδιώτες της Υγείας, τους μεγάλους εργοδότες και τους ισχυρούς «φίλους», όπως τον πρόεδρο του ΣΕΒ λόγω και της παρουσίας του κ. Σκέρτσου στο κυβερνητικό συμβούλιο. «Ευκαιρία και για να εγκαταστήσατε ένα αντιδημοκρατικό, πανταχού παρόν, ανεξέλεγκτο και επικίνδυνα αλαζονικό και ολοκληρωτικό σύστημα εξουσίας, το οποίο, είναι κοινό μυστικά πια, ότι έχει όχι απλώς κομματικές αναφορές, αλλά και απευθείας αναφορές στο πρόσωπο σας. Κι αυτή, πολύ φοβάμαι, είναι η ελληνική εκδοχή του Ορμπανισμού, κύριε Μητσοτάκη» υπογράμμισε, ζητώντας ταυτόχρονα από τον Κυρ. Μητσοτάκη να εξηγήσει τι έχει κατά νου όταν αποφασίζει να δώσει ανεξέλεγκτα, χωρίς λογοδοσία, χωρίς διαφάνεια, 20 εκ. ευρώ σε ΜΜΕ.\n«Που πήγαν αυτά τα λεφτά θα μας πείτε; Γιατί καταργείτε τη ¨Διαύγεια¨ για να μοιράσετε χρήμα στα ΜΜΕ χωρίς καθορισμένα και με διαφάνεια κριτήρια; Και αποκλείετε μάλιστα μη αρεστά σε σας και στην κυβέρνηση ΜΜΕ; Δεν είναι σκάνδαλο πρώτου μεγέθους αυτό; Δεν είναι απόπειρα εξαγοράς, ακόμα και εκβιασμού, αλλά και επιβράβευση των ¨φρόνιμων¨ και τιμωρίας των ¨άτακτων¨;», ήταν τα αλλεπάλληλα ερωτήματα που απηύθυνε στον πρωθυπουργό.\n«Γνωρίζατε για τα vouchers και συνεναίσατε κ. Μητσοτάκη;»\nΑναφερόμενος στα σκανδαλώδη vouchers, ο πρόεδρος του ΣΥΡΙΖΑ αποκάλεσε τη σκιώδη διαδικασία ταπεινωτική για τους επιστήμονες και τη μεσαία τάξη. Χωρίς να επαναλαμβάνει τις γνωστές πτυχές του σκανδάλου, ρώτησε για άλλη μια φορά τον κ. Μητσοτάκη εάν ήξερε και είχε εγκρίνει τον σχεδιασμό της τηλεκατάρτισης των επιστημόνων.\n«Το επιτελικό σας κράτος, με το οποίο υπερηφανευόσασταν ότι θα ελέγχετε τους πάντες και τα πάντα, ήταν εν γνώσει των vouchers; Ή ο κ. Βρούτσης τα σκέφτηκε, τα σχεδίασε και τα έκανε όλα μόνος του, και άρα εσείς ελέγχεστε όχι για συνενοχή, αλλά για ανοχή και βαριά αμέλεια;» ρώτησε τον πρωθυπουργό, τονίζοντας πως έχει δημοκρατικό καθήκον να απαντήσει στα ερωτήματα.\n«Νέο κοινωνικό συμβόλαιο από μία προοδευτική πλειοψηφία»\nΚλείνοντας την τοποθέτησή του, ο Αλ. Τσίπρας χαρακτήρισε την κρίση ευκαιρία για σταθεί το πολιτικό σύστημα στο δίπλα σε κάθε πολίτη για να αντιμετωπιστεί η δοκιμασία της πανδημίας.\n«Αλλά και ευκαιρία να αλλάξουμε αντιλήψεις, προτεραιότητες, και πρακτικές. Να έρθει η κοινωνική πλειοψηφία, με μια μεγάλη συμμαχία προόδου και αλλαγής, στο προσκήνιο» σημείωσε και κατέστησε σαφή την ανάγκη προώθηση ενός νέου κοινωνικού συμβολαίου από τις προοδευτικές πολιτικές δυνάμεις με βάση τη συζήτηση περί πρόωρων εκλογών που πυροδότησε ο ίδιος ο πρωθυπουργός.\n«Ένα κοινωνικό συμβόλαιο που στο προοίμιο του θα γράφει τα μέτρα εξόδου από τη νέα κρίση, με γνώμονα την δίκαιη ανάπτυξη και τα συμφέροντα των πολλών. Και από κεφάλαιο σε κεφάλαιο θα περιγράφει την πορεία της χώρας προς ένα δίκαιο, δημοκρατικό αύριο, με τον άνθρωπο και τις ανάγκες του στο επίκεντρο. Και ακριβώς γι' αυτό θα κάνουμε ό,τι περνάει από το χέρι μας, ώστε να δημιουργηθούν οι προϋποθέσεις, στις επόμενες εκλογές, όποτε κι αν γίνουν αυτές, αυτό το νέο κοινωνικό συμβόλαιο να γίνει η προγραμματική δέσμευση μιας προοδευτικής κυβέρνησης που θα βασίζεται σε μια ευρεία δημοκρατική και προοδευτική συμπαράταξη», κατέληξε.


Κυριάκος Μητσοτάκης - kyriakoswebtv | Pestaola\nby Stefanos Kofopoulos • On 16-06-2007 • AT 3:54 pm • 13 ΣΧΟΛΙΑ\nΜπορεί να μην συμφωνώ με όλες τις απόψεις του Κυριάκου Μητσοτάκη αλλά δεν μπορώ να μην του αναγνωρίσω ότι προσπαθεί να είναι μέρος της εποχής του, να ζει με αυτή και να αφουγκράζεται τον περίγυρο του. Απόδειξη το kyriakoswebtv ή με απλά λόγια το YouTube κανάλι του Κυριάκου στο web.\nΗ διάθεση των βίντεο έχει τρομερά πλεονεκτήματα:\nΟ καθένας από οποιοδήποτε μέρος του κόσμου έχει πρόσβαση στο δημοσιευμένο υλικό. Οι έλληνες στην Κύπρο, τον Καναδά, την Αμερική, την Αυστραλία κλπ μπορούν να δουν τον Κυριάκο Μητσοτάκη να παρουσιάζει μέρος η ολόκληρες τις απόψεις του\nΌλοι οι ακροατές του kyriakoswebtv μπορούν να σταματήσουν, να πάνε λίγο μπροστά ή πίσω, να δουν και να ακούσουν ξανά και ξανά τι είπε ο Κυριάκος όποτε θελήσουν και όχι αν και μόνο όταν κάποιος το επιτρέψει\nΤο υλικό είναι διαθέσιμο και μέσα από τις μηχανές αναζήτησης διευρύνοντας έτσι το κοινό που μπορεί να έχει πρόσβαση στην πληροφορία\nΤα βίντεο θα παραμείνουν online για πάντα δίνοντας την δυνατότητα στον ανήσυχο πολίτη να ανατρέξει στο παρελθόν και να διαπιστώσει ο ίδιος αν ο Κυριάκος έμεινε πιστός στις απόψεις του ή όχι. Η μόνο περίπτωση απώλειας βίντεο είναι η διαγραφή από τον δημιουργό του ή από το YouTube αν θεωρηθεί ακατάλληλο… είμαι σίγουρος ότι το δεύτερο δεν πρόκειται να συμβεί ποτέ στο kyriakoswebtv\nΦαντάζομαι ότι ένας λόγος την προσπάθειας αυτής είναι η προβολή του Κυριάκου σε ευρύτερο κοινό, κάτι απόλυτα θεμιτό που δεν ακυρώνει σε καμιά περίπτωση το θάρρος και την διάθεση του. Για όσους ενδιαφέρονται υπάρχουν και φωτογραφίες του στο Flickr! Αν ήταν λίγο πιο χαλαρός και λιγότερο politically correct θα ήταν super…\nUpdate: Δεν έχω καμία σχέση με τον Κυριάκο Μητσοτάκη. Το post αυτό δεν είναι διαφήμιση.\nΑνακάλυψα το kyriakoswebtv από Google AdSense διαφήμιση που εμφανίστηκε στο pestaola.gr\nΧρησιμοποιώ το Κυριάκος γιατί μου φαίνεται πιο ωραίο. Αν ενοχλεί θα γυρίσω στο επίσημο κ. Κυριάκος Μητσοτάκης\nBy wb • on 16.06.2007 • at 5:46 pm\nΕιναι πολυ ασχημο για να ειναι αυθορμητο ρε φιλαρακι.\nΜαρκαρετο τουλαχιστον σαν “πολιτικη διαφημηση”\nBy Titanas • on 16.06.2007 • at 5:57 pm\n@wb: Φίλε/φίλη κάνεις λάθος. Καμία σχέση. Σκέφτηκα να μην γράψω ότι δεν είναι διαφήμιση αλλά τελικά θα το κάνω. Thanks.\nBy karpidis • on 16.06.2007 • at 6:56 pm\nΚοίτα είναι πάνω από όλα νέο. Το έγραψα και εγώ το Σάββατο\nκαι αφού με ενημέρωσε το γρ. τύπου.Αμέσως ο Vrypan το έβαλε στα shared google items. Κανένας μας δε νομίζω να έχει πληρωθεί. Απλώς είναι είδηση και πως ο Στέφανος Μάνος επίσης έχει δικιά του webtv όπως είδα στο http://e-roosters.blogspot.com/2007/06/to-youtube.html\nκαι το είχα βάλει update… Άρα ακόμα είναι αγνός ο χώρος του blogging και γράφουμε άσχετα με τις πολιτικές μας απόψεις. Διαφημίζουμε ακόμα και αυτούς που πολιτικά είναι “εχθροί”\nBy Dimitris • on 16.06.2007 • at 8:39 pm\nΚαλά διαφήμιση δεν είναι. Και σιγά μην πειραχτεί κανένας για το “Κυριάκος”. Άλλωστε αυτό είναι το όνομά του\nBy karpidis • on 16.06.2007 • at 9:32 pm\nΤώρα που διαβάζω το σχόλιο μου. μετά το Σάββατο δεν χρειάζεται το “και” και βγάζει και λάθος νόημα…\nBy wb • on 16.06.2007 • at 9:43 pm\nΚοιτα σε διαβαζω καθημερινα και δεν με ενοχλουν καθολου οι παρουσιασεις ή διαφημισεις ή οτι ειναι.\nΑλλα ειμαστε βλεπεις σε προεκλογικη περιοδο και το οτι ανοιξε λογαριασμο η γραμματεας του στο youtube δεν φτανει για να μιλαμε για τον super πολιτικο Κυριακο.\nΤο καναλι του Μανου εχει ενδιαφερον.\nBy Titanas • on 16.06.2007 • at 10:10 pm\n@wb: Δεν ξέρω ποιος το άνοιξε και φυσικά όπως είπα ένας από τους λόγους είναι η προβολή του [δεν μπορώ να ξέρω αν είναι ο μόνος ή όχι].\nΤο γεγονός όμως ότι τα ίδια βίντεο θα τα βλέπω εγώ, εσύ και η θεία Νίτσα στον Καναδά είναι σημαντικό.. όπως και όλα τα άλλα επιχειρήματα που ανέφερα.. IMHO πάντα.\nΜακάρι να το κάνουν και οι άλλοι! Θα δω και του Μάνου για να βγάλω σχετικό post.\nBy Ilias • on 17.06.2007 • at 2:33 am\nΕλπίζω στα videos να προσέξει λίγο περισσότερο το “βλέμμα” του…\nBy karpidis • on 17.06.2007 • at 4:16 am\nΠάντως δεν το κάνει η γραμματέας του. Γράφει στην περιγραφή πως το κάνει ομάδα εθελοντών.\nBy underinformation • on 17.06.2007 • at 1:06 pm\nΔΙΑΦΗΜΙΣΤΕ ΤΙΣ ΤΡΕΙΣ ΟΙΚΟΓΕΝΕΙΕΣ ΠΟΥ ΒΑΣΙΛΕΥΟΥΝ ΣΤΗΝ ΕΛΛΑΔΑ.\nΘΕΛΕΤΕ ΝΑ ΜΥΡΙΖΕΤΕ ΕΞΟΥΣΙΑ.\nΜΕΤΑ ΜΗ ΛΕΤΕ ΓΙΑΤΙ ΜΑΣ @@@@@@@\nBy Dimitris • on 17.06.2007 • at 1:53 pm\nΗλία, το βλέμμα είναι το μοναδικό βλέμμα της οικογένειας! Ελπίζω να μην το χαλάσει :P\nBy peter • on 02.01.2008 • at 4:33 pm


Περιφέρεια Αττικής - Με διπλή θεματολογία η ατζέντα του ΣΟΠΠ της Περιφερειακής Ενότητας Βορείου Τομέα Αθηνών\nΔημοσιεύθηκε : 07/06/2021 15:43\nΣτην τηλεδιάσκεψη συμμετείχαν ο Δήμαρχος Βριλησσίων Ξ. Μαννιατογιάννης, ο Δήμαρχος Μεταμόρφωσης Στρ. Σαραούδας, η Δήμαρχος Πεντέλης Δήμητρα Κεχαγιά, η Αντιδήμαρχος Νέας Ιωνίας Α. Σακκαλόγλου, ο Αντιδήμαρχος Χαλανδρίου Κώστας Ευθυμίου, ο Αντιδήμαρχος Αμαρουσίου Στ. Τσιπουράκης, ο Αντιδήμαρχος Λυκόβρυσης-Πέυκης Δ. Κοκορόσκος, Αντιδήμαρχος Παπάγου-Χολαργού Χρ. Πετράκης και οι Περιφερειακοί Σύμβουλοι Φ. Δαλιάνη και Γ. Μπαλάφας.\nΕπίσης, έλαβαν μέρος ο Προϊστάμενος της Αυτοτελούς Διεύθυνσης, Πολιτικής Προστασίας της Περιφέρειας Αττικής Ι. Λειβαδάρος, ο Προϊστάμενος του Τμήματος Πολιτικής Προστασίας Περιφερειακών Ενοτήτων Α. Χαχλάκης, καθώς επίσης εκπρόσωποι της Π.Π των Δήμων του Βορείου Τομέα, της Π.Π της Αποκεντρωμένης Διοίκησης Αθηνών, της Πυροσβεστικής, της Αστυνομίας, της Τροχαίας, της ΣΤΑΣΥ Α.Ε, του Γενικού Νοσοκομείου Νοσημάτων Θώρακος «Η Σωτηρία», του Δασαρχείου Πεντέλης, καθώς και των Διευθύνσεων Τεχνικών Έργων, Ανάπτυξης, Υγειονομικού Ελέγχου, Μεταφορών και Κοινωνικής Πρόνοιας της Περιφερειακής Ενότητας Βορείου Τομέα.


Χρηματοδότηση Δήμων της Μαγνησίας μέσω ΚΑΠ για κάλυψη λειτουργικών αναγκών των σχολείων - PagasitikosNews\nΒρίσκεστε εδώ: ΚΕΝΤΡΙΚΗ / Uncategorized / Χρηματοδότηση Δήμων της Μαγνησίας μέσω ΚΑΠ για κάλυψη λειτουργικών αναγκών των σχολείων\nΗ κατανομή από τον λογαριασμό του Υπουργείου Εσωτερικών που τηρείται στο Ταμείο Παρακαταθηκών και Δανείων με τον τίτλο «Κεντρικοί Αυτοτελείς Πόροι των Δήμων», συνολικό ποσό ύψους 25.000.000 ευρώ σε όλους τους Δήμους της Χώρας, προς κάλυψη λειτουργικών αναγκών των σχολείων πρωτοβάθμιας και δευτεροβάθμιας εκπαίδευσης χωρικής αρμοδιότητάς τους αποφάσισε ο υπουργός Εσωτερικών.\nΣτο Νομό Μαγνησίας θα διανεμηθούν πάνω από 400.000 ευρώ και συγκεκριμένα: Στο Δήμο Αλμυρού 58.790 ευρώ, στο Δήμο Αλοννήσου 6.360 ευρώ, στο Δήμο Βόλου 315.020 ευρώ, στο Δήμο Ζαγοράς – Μουρεσίου 26.630 ευρώ, στο Δήμο Ν. Πηλίου 32.180 ευρώ, στο Δήμο Ρ. Φεραίου 34.450 ευρώ, στο Δήμο Σκιάθου 12.600 ευρώ και στο Δήμο Σκοπέλου 14.990 ευρώ.\nΣυνάντηση και συνεργασία Χρ. Τριαντόπουλου με αγρότες στα #Κανάλια για την καλλιέργεια αμυγδάλου… - https://t.co/eVAVy0CXz3 - 32 λεπτά πριν


Επίπλωση ενοικιαζόμενων κατοικιών στη Σαντορίνη | Milanode Blog\nΟι ιδιοκτήτες των Elite Houses στη Σαντορίνη ήθελαν να συνδυάσουν την τοπική κουλτούρα με τη μοντέρνα επίπλωση και διακόσμηση. Σηκώσαμε λοιπόν τα μανίκια, εργαστήκαμε σκληρά και μπορούμε να πούμε με μεγάλη περηφάνεια πως το αποτέλεσμα είναι άκρως εντυπωσιακό!\nΕπίπλωση & διακόσμηση καθιστικού\nΗ πρόκληση ιδιαίτερα μεγάλη. Η όρεξη για δημιουργία ενός μοναδικού συνόλου, ακόμη μεγαλύτερη. Τα ξενοδοχειακά έπιπλα απαιτούν ιδιαίτερη προσοχή, καθώς θα πρέπει ταυτόχρονα να ξεχωρίζουν σχεδιαστικά και να παραμένουν λειτουργικά. Οι θεματικές ενότητες των καθιστικών κυμαίνονται σε 2 επίπεδα, ένα περισσότερο rustic με μίνιμαλ πινελιές και ένα αμιγώς μοντέρνο. Ας ρίξουμε λοιπόν μια ματιά!\nMix & Match επίπλωση καθιστικού σε έντονες αντιθέσεις\nΠρωταγωνιστής μας στο καθιστικό ο ξύλινος καναπές Origin σε φυσικό ξύλο φαρδύβενης δρυός και κομψό βελουτέ ύφασμα. Οι οργανικές φόρμες από τα αφράτα μαξιλάρια του καναπέ συνεχίζονται και στο βοηθητικό καθιστικό με τις καρέκλες και το βοηθητικό τραπεζάκι Oak Bole.\nΗ έντονη παρουσία του πράσινου προσδίδει την απαραίτητη φυσικότητα στον χώρο\nΟι απότομες γραμμές και ο φουτουριστικός σχεδιασμός από το τραπεζάκι Kryptonite αφυπνίζουν τις αισθήσεις και δίνουν μια μοντέρνα και μίνιμαλ πνοή στο χώρο.\nΉπιες χρωματικές παλέτες και κομψές εναλλαγές υλικών\nΗ μίνιμαλ επίπλωση προσφέρει άνεση μέσα στο χώρο και ανοικτά περάσματα, ενώ η έντονη παρουσία του λευκού αφήνει τα προϊόντα να ξεχωρίσουν ακόμη περισσότερο.\nΑρμονία μεταξύ μοντέρνου και παραδοσιακού\nΟι ιδιοκτήτες των Elite Houses στην επόμενη θεματική διακόσμηση επέλεξαν έναν ακόμη πιο τολμηρό συνδυασμό ανάμεσα σε μια περισσότερο αστική και σύγχρονη επίπλωση με φόντο την παραδοσιακή αρχιτεκτονική.\nΒελούδο και λάκα με φόντο την παραδοσιακή νησιώτικη καμάρα\nΠολυτελή και διαχρονικά υλικά, όπως το βελούδο και η λάκα, που έχουν επιπλώσει εκατοντάδες αστικές κατοικίες τα τελευταία χρόνια, βρήκαν τη θέση τους και στην όμορφη Σαντορίνη. Ο σχεδιασμός παραμένει σε παρόμοια λογική, όπου η καμπύλη και το οργανικό design στο βελούδινο κρεβάτι Gianluca και τον καναπέ Como συγκρούονται με τις απότομες γραμμές από το λακαριστό τραπεζάκι μέσης Space.\nΔυνατές χρωματικές & σχεδιαστικές αντιθέσεις\nΟι γκρι αποχρώσεις σε καναπέ και κρεβάτι, σε συνδυασμό με το λευκό φόντο, δρουν ως καταλύτης και δίνουν μια ξεχωριστή θέση τόσο στο σκαμπώ Ugo όσο και στην υπέροχη σύνθεση με την all time classic πολυθρόνα Geronimo την κονσόλα Space και τον μοναδικό καθρέπτη Prisma. Στο φόντο έχουν τοποθετηθεί διακριτικά 2 μοντέρνες καπιτονέ καρέκλες Carla ώστε να εξυπηρετούν επικουρικά όλους τους χώρους.\nΈντονη η παρουσία του κόκκινου σε διάφορες αποχρώσεις σε όλο τον χώρο\nΕπίπλωση & διακόσμηση υπνοδωματίου\nΟι Κυκλάδες ήταν ανέκαθεν γνωστές για τη σαγηνευτική ομορφιά τους και με βάση αυτή την αίσθηση σχεδιάστηκαν οι κρεβατοκάμαρες των κατοικιών. Η χαλάρωση στις διακοπές είναι άλλωστε και η βασική προϋπόθεση για τον ταξιδιώτη με την κρεβατοκάμαρα να αποτελεί το σημείο μηδέν!\nΦυσικά υλικά σε πλήρη ισορροπία\nΗ αρμονία ανάμεσα σε αρχιτεκτονική, επίπλωση και διακόσμηση είναι σίγουρα εμφανής, ωστόσο την παράσταση κλέβει δικαίως το κρεβάτι Hang. Σε έναν περισσότερο εξωτικό σχεδιασμό, από ξύλο και σχοινί, είναι η απλότητά του και το φινίρισμα που συναρπάζουν.\nΑνάλαφρη διακόσμηση σε ένα κοντράστ υφών και αποχρώσεων\nΤο σύνολο συμπληρώνουν κομψά μικροέπιπλα ιδιαίτερου design όπως τα σκαμπώ Ugo, το τραπεζάκι Twist και τα κομοδίνα Alina.\nΗ δεύτερη κρεβατοκάμαρα δίνει περισσότερη έμφαση στο ύφασμα και την καθαρότητα του λευκού, δημιουργώντας έναν ήρεμο και ήπιο καμβά. Το περιορισμένο εμβαδό του δωματίου απαιτούσε μια ομοιομορφία, η οποία επιτυγχάνεται με την αρμονία των χρωμάτων. Δυναμική συνδρομή, όπως και στους υπόλοιπους χώρους, αποτελεί η τοποθέτηση του δαπέδου κατά μήκους της στενής πλευράς, “μεγαλώνοντας” έτσι τον χώρο με ένα διαχρονικό αρχιτεκτονικό τρικ. Το ιδιαίτερο τραπέζιο κεφαλάρι του κρεβατιού Amadeo έρχεται σε ρήξη με όλα τα καμπυλόγραμμα αρχιτεκτονικά και διακοσμητικά στοιχεία του δωματίου και δίνει μια στιβαρή και επιβλητική αίσθηση στον χώρο.\nΗ καθαρότητα του λευκού και οι λιτές γραμμές σε συμφωνία με την αρχιτεκτονική του χώρου\nΟι αποχρώσεις του λευκού ενισχύουν τη φωτεινότητα του δωματίου\nΑρχιτεκτονική και επίπλωση εξωτερικού χώρου\nΠαραδοσιακή κυκλαδίτικη αρχιτεκτονική και μίνιμαλ επίπλωση εξωτερικού χώρου\nΤο ξενοδοχειακά έπιπλα στον εξωτερικό χώρο κινείται σε αρκετά ουδέτερες και εκτελεστικές γραμμές, με λιτό στυλ, αφήνοντας την αρχιτεκτονική των κατοικιών και το φυσικό τοπίο να κλέψουν τις εντυπώσεις!\nΑνακαλύψτε όλες τις Contract επιπλώσεις από τη milanode!\nδιακόσμησηέπιπλα καθιστικούέπιπλα κρεβατοκάμαραςεπίπλωσηκαναπέςκρεβάτιξενοδοχειακά έπιπλα


Κίνα Ψεκαστήρας από στάγδην άνθρακα Κατασκευαστές\nShandong Hengyi kaifeng Machinery Co.,Ltd [Shandong,China] Είδος Επιχείρησης:Κατασκευαστής Κύριες Αγορές: Αφρική , Ασία , μέση Ανατολή , Παγκόσμιος , Ανατολική Ευρώπη , Βόρεια Ευρώπη Εξαγωγέας:41% - 50% certs:ISO9001 Περιγραφή:Εξοπλισμός ξηραντήρων με ψεκασμό άνθρακα,Ψεκαστική μηχανή ξηραντήρα άνθρακα,Πεπιεσμένος Καυστήρας Πυρανίχνευσης Άνθρακα\nHome > Προϊόντα > Υποστήριξη εξοπλισμού ενεργού άνθρακα > Εξοπλισμός στεγνώματος με ενεργό άνθρακα > Ψεκαστήρας από στάγδην άνθρακα\nΤα κύρια χαρακτηριστικά του στεγνωτήρα ιπτάμενης τέφρας είναι:\n1. Το στεγνωτήριο έχει ισχυρή ικανότητα υπερφόρτισης, μεγάλη ποσότητα επεξεργασίας, λιγότερη κατανάλωση καυσίμου και χαμηλό κόστος ξήρανσης.\n2. Τα καυσαέρια και το υγρό υλικό εισέρχονται στον ξηραντήρα από την ίδια πλευρά με τη μέθοδο στεγνώματος που ακολουθεί. Η υψηλή ένταση εξάτμισης μπορεί να επιτευχθεί με τη χρήση των καυσαερίων υψηλής θερμοκρασίας. Η θερμοκρασία εξόδου του στεγνωτηρίου είναι χαμηλή και η θερμική απόδοση είναι υψηλή.\n3. Οι παράμετροι λειτουργίας μπορούν να αλλάξουν ανάλογα με τις διαφορετικές ιδιότητες του υλικού, έτσι ώστε το υλικό να μπορεί να σχηματίσει μια σταθερή κουρτίνα πλήρους τμήματος στο βαρέλι του ξηραντήρα και η ανταλλαγή μάζας και θερμότητας να είναι πιο επαρκής.\n4. Η νέα συσκευή τροφοδοσίας και εκφόρτωσης εμποδίζει την απόφραξη της τροφοδοσίας, την ασυνέχεια, την ανομοιομορφία και την επιστροφή του στεγνωτηρίου τυμπάνου και μειώνει το φορτίο του συστήματος απομάκρυνσης σκόνης.\n5. Η νέα εσωτερική δομή ενισχύει τον καθαρισμό και τη θερμική αγωγιμότητα των διασκορπισμένων υλικών, εξαλείφει το φαινόμενο συγκόλλησης του εσωτερικού τοιχώματος του κυλίνδρου και προσαρμόζεται περισσότερο στην υγρασία και το ιξώδες των υλικών.\n6. Ο ξηραντήρας πραγματοποιεί μηδενική οριζόντια ώθηση, μειώνει σημαντικά τη φθορά του τροχού συγκράτησης και ο κύλινδρος λειτουργεί ομαλά και αξιόπιστα.\n7. Το στεγνωτήριο υιοθετεί τον "τροχό στήριξης τύπου κεντρικού ρυθμιζόμενου τύπου" έτσι ώστε η αντιστοίχιση του τροχού στήριξης και του κυλίνδρου να είναι πάντοτε σε γραμμική επαφή, μειώνοντας έτσι σημαντικά τη φθορά και την απώλεια ισχύος.\n8. Το μέγεθος και η υγρασία του προϊόντος μπορούν να ελεγχθούν σύμφωνα με τις απαιτήσεις του χρήστη. Όταν η ιπτάμενη τέφρα στεγνώσει, η περιεκτικότητα σε υγρασία του προϊόντος μπορεί να φθάσει κάτω από 8% και το μέγεθος σωματιδίων μπορεί να ελεγχθεί κάτω από 8 mm.\nΕξοπλισμός ξηραντήρων με ψεκασμό άνθρακα\nΨεκαστική μηχανή ξηραντήρα άνθρακα\nΠεπιεσμένος Καυστήρας Πυρανίχνευσης Άνθρακα


Μήνυμα προς τους φίλους του Άρη | O Iraklakias\nYπήρχε όμως και η άλλη πλευρά του νομίσματος: Κάποιοι άλλοι τύποι που μας χλεύαζαν συνεχώς, που επιθυμούσαν διακαώς και με τρόπο ιδιαίτερα προκλητικό τον υποβιβασμό του Ηρακλή στη Β Εθνική. Και όπως θα ξέρετε όσοι ήσασταν κοντά στις εξελίξεις όλες αυτές τις ημέρες, η συντριπτική πλειοψηφία αυτών των κυρίων ήταν οπαδοί του … Άρη! Ξεκαθαρίζουμε για ακόμη μια φορά, ότι δεν πρόκειται για όλους τους φίλους της ομάδας της Χαριλάου αλλά για μια μερίδα αυτών.\nΟι κύριοι αυτοί, λοιπόν, προφανώς και έχουν τρομερά κόμπλεξ. Κόμπλεξ τα οποία δεν τα είχαν εκ γενετής αλλά τα απέκτησαν χάρη στην πορεία της ομάδας που εδώ και χρόνια υποστηρίζουν. Είναι φανερό ότι δεν έχουν ακόμη καταλάβει το μέγεθος του συλλόγου που ονομάζεται «ΗΡΑΚΛΗΣ ΘΕΣΣΑΛΟΝΙΚΗΣ». Είναι φανερό ότι έχουν πέσει κι αυτοί θύματα της περίφημης «κίτρινης προπαγάνδας» της Παπαναστασίου.\nΟ Άρης είχε την ατυχία να γνωρίσει μια σειρά από ταπεινώσεις όταν κατά καιρούς έπεφτε στο δρόμο του Ηρακλή. Όπως επίσης και ο Ηρακλής δέχτηκε αρκετές ήττες από τον Άρη, πολλές φορές επιβλητικές. Αλλά αντικειμενικά αν το δει κανείς, κύριοι, οι νίκες του Ηρακλή εις βάρος της ομάδας σας, σας έχουν στιγματίσει.\nΠοιος ξεχνάει το 6-0 της Ευκαρπίας; Η δικαιολογία «παίζαμε με 9» θυμίζει δικαιολογία παιδιών δημοτικού που παίζουν στα πάρκα και στις αλάνες. Ποιος ξεχνάει το 1-2 μέσα στο Χαριλάου και τον υποβιβασμό του Άρη για δεύτερη φορά στη Β Εθνική; Και εδώ έρχεται η μεγάλη διαφορά μεταξύ των δυο ομάδων:\nΟ Ηρακλής κύριοι δεν έπεσε ποτέ αγωνιστικά. Δεν ήταν ποτέ ασανσέρ. Ο Ηρακλής έχει φανέλα. Όσο και αν σας πονάει παραδεχτείτε το. Ο Άρης αν είχε την αγωνιστική πορεία του Ηρακλή την τελευταία τετραετία, θα είχε πέσει 2 φορές! Ο Ηρακλής δεν έπεσε!\nΡεζιλευτήκατε μια φορά πριν λίγα χρόνια μέσα στο Χαριλάου! Τότε με τα περίφημα «Happy Birthday to B», «Αντίο 300» κτλ. Ο Ηρακλής δεν έπεσε! Ο ΗΡΑΚΛΗΣ ΔΕΝ ΕΙΝΑΙ άρης.\nΚαι αφού δεν καταφέρατε αυτό που θέλατε τώρα βρήκατε την ευκαιρία να πανυγηρίσετε που οι «κύριοι» του ποδοσφαιρικού κατεστημένου προσπάθησαν να μας ρίξουν εξωαγωνιστικά! Για κακή σας τύχη ΕΙΜΑΣΤΕ ΚΑΙ ΠΑΛΙ ΕΔΩ ΖΩΝΤΑΝΟΙ. Ξανά και ξανά για να χαλάμε τα όνειρά σας! Ο Ηρακλής δεν πρόκειται να πέσει ποτέ!\nΛέγατε ότι δεν γεμίζουμε ταξί. Ότι είμαστε 300. Θυμάστε που όταν πέφτατε κατεβαίνατε σε πορείες 1000 άτομα; Ο λαός του Ηρακλή πλημμύρισε την Θεσσαλονίκη στην πιο δύσκολη καμπή της ιστορίας του: 20.000 και πλέον άτομα! Κατεβήκαμε 2 φορές στην Αθήνα σε εργάσιμες ημέρες.\nΟ Ηρακλής υπήρχε στην πόλη που ζείτε πριν καν γίνει ανεξάρτητη. Ο Ηρακλής με τους αθλητές του πολέμισαν τους κατακτητές. Ο Ηρακλής είχε ήρωες νεκρούς. Ο Ηρακλής είναι η Θεσσαλονική.\nΟ σεβασμός κερδίζεται. Και με τις ενέργειές του ο λαός του Ηρακλή κέρδισε το σεβασμό όλων για ακόμη μια φορά.\nΌ,τι και να θέλετε για τον Ηρακλή μας, αγαπητοί φίλοι της ομάδας ασανσέρ, του εξαρούλη, των ερπετών, εμείς σας αγαπάμε.\nΕΠΕΛΕΞΑΝ ΝΑ ΠΑΙΞΟΥΝ – ΑΠΟΦΑΣΙΣΑΜΕ ΝΑ ΧΑΣΟΥΝ – ΚΑΙ ΧΑΣΑΝΕ!!!\nΔΕΝ ΖΗΤΗΣΑΜΕ ΝΑ ΜΑΣ ΛΥΠΗΘΟΥΝ – ΑΠΑΙΤΗΣΑΜΕ ΝΑ ΜΑΣ ΣΕΒΑΣΤΟΥΝ – ΚΑΙ ΔΙΚΑΙΩΘΗΚΑΜΕ!\nFiled under: ΔΙΑΦΟΡΑ,ΥΠΟΘΕΣΗ ΑΔΕΙΟΔΟΤΗΣΗΣ | Tagged: 1908,ΑΡΗΣ,ΗΡΑΚΛΗΣ,ΠΑΠΑΝΑΣΤΑΣΙΟΥ,ΣΚΟΥΛΙΚΙΑ |\n« Και επίσημα ανακοίνωσε η ΕΠΟ τη δικαίωση του Ηρακλή Ενδιαφέρεται ο Ηρακλής για Σαϊτιώτη; »\nMικρός σύλλογος με μεγάλο στόμα! « O Iraklakias, on Σεπτεμβρίου 9, 2010 at 7:22 μμ said:\n[…] μήνυμα του Iraklakia προς τους φίλους του άρη (πατήστε εδώ) αλλά και με μια πολύ ωραία περιγραφή του dimitrisrod, που […]


Κάθισμα αυτοκινήτου για ασφαλή μεταφορά - Page 2 of 2 - FamilyLife.gr\n•\tΕπιλέξτε το σωστό κάθισμα για το βάρος και την ηλικία του παιδιού σας. Οι οδηγίες του κατασκευαστή και του πωλητή θα σας βοηθήσουν.\n•\tΔοκιμάστε την εφαρμογή του στο αυτοκίνητο που πρόκειται να το χρησιμοποιήσετε.\n•\tΑναζητήστε την ένδειξη επίσημης έγκρισης από την Ευρωπαϊκή Ένωση. Τα περισσότερα κατασκευάζονται σύμφωνα με τον Κανονισμό 44 της Οικονομικής Επιτροπής για την Ευρώπη (σε συντομογραφία ΟΕΕ Κ44 ή ECE R44).\n•\tΔείξτε ιδιαίτερη προσοχή σε περίπτωση μεταχειρισμένου καθίσματος. Μπορεί να έχουν υποστεί φθορά και μπορεί να μην πληρούν τα τρέχοντα σύγχρονα στάνταρ. Οι οδηγίες τοποθέτησης επίσης μπορεί να λείπουν.\n•\tΤο παιδικό κάθισμα πρέπει να είναι σταθερά και σφιχτά προσαρμοσμένο στο κάθισμα ενήλικα. Βάλτε όλο το βάρος σας στο παιδικό κάθισμα ενόσω σφίγγετε την ζώνη του.\n•\tΔιατηρήστε τις οδηγίες τοποθέτησης μέσα στο αυτοκίνητο.\n•\tΕάν έχετε οποιεσδήποτε αμφιβολίες σχετικά με την εφαρμογή του, ρωτήστε πρώτα έναν επαγγελματία πριν τοποθετήσετε το παιδί.\n•\tΠάντα ελέγχετε το εγχειρίδιο του αυτοκινήτου για συμβουλές σχετικά με το κατά πόσο παιδιά μπορούν να χρησιμοποιούν μπροστινά καθίσματα. Αυτή η οδηγία ποικίλει από αυτοκίνητο σε αυτοκίνητο.\n•\tΠοτέ μην εφαρμόσετε ένα παιδικό κάθισμα που κοιτάζει προς τα πίσω σε ένα κάθισμα με ενεργό αερόσακο μπροστά του.\n•\tΤα καθίσματα που κοιτάζουν προς τα εμπρός πρέπει να βρίσκονται όσο πιο πίσω γίνεται από τον αερόσακο.\n•\tΣιγουρευτείτε ότι η ζώνη του παιδικού καθίσματος έχει προσαρμοστεί κατάλληλα στο παιδί – μόνο ένα με δύο δάχτυλα πρέπει να χωρούν μεταξύ του στήθους του παιδιού και της ζώνης.\n•\tΕάν χρησιμοποιείτε ένα βοηθητικό κάθισμα ή μαξιλάρι, η ζώνη ενήλικα πρέπει να περνάει από το ένα ισχίο του παιδιού στο άλλο – όχι στο ύψος της κοιλιάς του – και να καταλήγει στον ώμο του παιδιού – όχι στον λαιμό του.\n•\tΠοτέ μην έχετε τα χέρια του παιδιού έξω από την ζώνη του καθίσματος. Επίσης ποτέ μην έχετε την ζώνη του καθίσματος πίσω από την πλάτη του παιδιού. Σε περίπτωση ατυχήματος, το παιδί μπορεί να τραυματιστεί.\n•\tΗ πιο ασφαλής θέση πάντα και για κάθε παιδί είναι στο πίσω μέρος του αυτοκινήτου.\n•\tΠροσαρμόστε το κάθισμα στο παιδί ΚΑΘΕ φορά που το μεταφέρετε. Δεν προστατεύετε καθόλου το παιδί εάν κάποιες φορές το βάζετε στο κάθισμα και κάποιες όχι.\n•\tΑφιερώστε πάντα χρόνο για να δέσετε το παιδί με άνεση.\n•\tΒεβαιωθείτε ότι η ζώνη ενήλικα περνάει μέσα από όλα τα σωστά σημεία του καθίσματος.\n•\tΠοτέ μην τροποποιείτε το κάθισμα ή την ζώνη κατά το δοκούν.\n•\tΤο παιδικό κάθισμα πρέπει να είναι σφιχτά στερεωμένο στο κάθισμα ενήλικα.\n•\tΠοτέ μην βάζετε ένα κάθισμα που κοιτάζει προς τα πίσω σε θέση με ενεργό αερόσακο μπροστά από αυτό.\n•\tΠοτέ μην αφήνετε ένα μικρό παιδί δεμένο στο κάθισμά του μέσα στο αυτοκίνητο χωρίς επίβλεψη για να βγείτε από το αυτοκίνητο και να κάνετε κάποια δουλειά σας. Έχουν προκύψει θάνατοι από αφυδάτωση, απαγωγές παιδιών και άλλοι κίνδυνοι.\nΔιαβάστε περισσότερα στις ηλεκτρονικές διευθύνσεις: www.healthychildren.org/carseatguide


Τρόποι Πληρωμής | isFerry.gr\nΓια να απλοποιήσουμε την κράτηση σας, προσφέρουμε όλους τους δημοφηλείς τρόπους πληρωμής!\nΕίτε με πιστωτική, χρεωστική ή προπληρωμένη κάρτα, PayPal ή τραπεζική μεταφορά - δεχόμαστε οποιοδήποτε από αυτούς τους τρόπους πληρωμής! Και επειδή είμαστε πιστοποιημένη εταιρεία PCI DSS και RapidSSL, σας διαβεβαιώνουμε ότι όλες οι συναλλαγές θα διεκπεραιώνονται σύμφωνα με τους αυστηρούς κανονισμούς του διεθνούς εμπορικού συμβουλίου.\nΤα δεδομένα σας είναι απόλυτα ασφαλή μέσω του SSL-πρωτοκόλλου (Secure Socket Layer) όταν πληρώνετε με πιστωτική, χρεωστική ή προπληρωμένη κάρτα.\nΜέσω του SSL-πρωτόκολλου τα δεδομένα της πιστωτικής, χρεωστικής ή προπληρωμένης κάρτας σας μεταφέρονται απολύτως ασφαλή στον τραπεζικό φορέα. Πριν σταλθούν κρυπτογραφούνται και κωδικοποιούνται, για να αποκωδικοποιηθούν κατά την άφιξη τους στον εκάστοτε τραπεζικό φορέα. Με αυτόν τον τρόπο αποτρέπονται κακόβουλοι χρήστες από την υποκλοπή και χρήση των δεδομένων σας.\nΤο SSL-πρωτόκολλο δημιουργεί μια ασφαλή σύνδεση μεταξύ της εκάστοτε ιστοσελίδας και του φυλλομετρητή (browser) του χρήστη για την αποστολή των δεδομένων της κάρτας. Εκτός τούτου το μήνυμα κρυπτογραφείται ώστε να μην μπορεί να διαβαστεί από τρίτους. Το SSL-πρωτόκολλο δεν ασφαλίζει εφαρμογές ή έγγραφα αλλά μόνο την σύνδεση για την μεταφορά.\nΜε την χρησιμοποίηση του SSL-πρωτόκολλου μειώνεται κατά πολύ ο κίνδυνος να υποκλαπούν δεδομένα κατά τη μεταφορά τους μέσω διαδικτύου.\nΟι ακόλουθες πιστωτικές, χρεωστικές ή προπληρωμένες κάρτες γίνονται αποδεκτές: Visa, Mastercard, AMEX (American Express), Maestro, V-Pay, Visa Electron.\nΣτο τελευταίο βήμα της διαδικασίας κράτησης (4ο βήμα κράτησης) επιλέξτε "Πληρωμή με Πιστωτική Κάρτα". Η πλήρης διαδικασία πληρωμής θα λάβει χώρα στην ασφαλή πλατφόρμα μας χωρίς ανακατεύθυνση ανά πάσα στιγμή σε άλλη σελίδα. Αφού ολοκληρώσετε την πληρωμή, θα λάβετε αυτόματα την επιβεβαίωση της πληρωμής σας.\nΜπορείτε να πληρώσετε άνετα και γρήγορα μέσω του παρόχου πληρωμών σας χρησιμοποιώντας το PayPal!\nΣτο τελευταίο βήμα της κράτησης σας (4ο βήμα κράτησης) επιλέξτε "Πληρωμή με PayPal". Μια αναδυόμενη φόρμα PayPal θα εμφανιστεί αμέσως προκειμένου να προχωρήσετε με το συνηθισμένο τρόπο PayPal! Καμία ανακατεύθυνση ή χρόνος αναμονής δε θα είναι εμπόδιο στο δρόμο σας! Αφού ολοκληρώσετε την πληρωμή, θα λάβετε αυτόματα την επιβεβαίωση της πληρωμής σας. Ενδεχόμενα πρόσθετα τέλη PayPal επιβαρύνουν τον πελάτη.\nΑπό τώρα και στο εξής μπορείτε να αποκτήσετε το εισιτήριο σας χωρίς τη χρήση πιστωτικής κάρτας – με τραπεζικό έμβασμα!\nΣτο τελευταίο βήμα της κράτησης σας (4ο βήμα κράτησης) επιλέξτε "Πληρωμή με Τραπεζικό Έμβασμα". Στην οθόνη σας θα εμφανιστεί "Πληροφορίες για το τραπεζικό έμβασμα", όπου εξηγούνται όλα τα βήματα για την πληρωμή του εισιτηρίου σας. Εκτυπώστε αυτή τη σελίδα και προβείτε στην εξόφληση του ποσού του εισιτηρίου σας εντός 48 ωρών στην τράπεζά σας.\nΜην παραλείψετε να σημειώσετε των αριθμό κράτησης σας και το όνομα και τη διεύθυνση του αποστολέα. Στην περίπτωση χρήσης e-banking ή telephone-banking πρέπει επίσης να δώσετε τον αριθμό κράτησης και το όνομα του αποστολέα. Ενδεχόμενα τραπεζικά τέλη επιβαρύνουν εσάς. Μετά την επιβεβαίωση της πληρωμής σας θα λάβετε από εμάς την επιβεβαίωση κράτησης.\nΔείτε παρακάτω τους τραπεζικούς λογαριασμούς όλων με εμάς συνεργαζόμενων ταξιδιωτικών γραφείων:\nΤραπεζικός Λογαριασμός Takt Tours Ltd.\nΤραπεζικός Λογαριασμός Travaela Ltd.\nΤραπεζικός Λογαριασμός Travelticket Ltd.\nΈιναι απολύτως αναγκαίο να κάνετε το τραπεζικό σας έμβασμα προς τον αντίστοιχο τραπεζικό λογαριασμό του ταξιδιωτικού γραφείου που είναι υπεύθυνο για την κράτησή σας!\nΠΩΣ ΘΑ ΜΑΣ ΕΝΗΜΕΡΩΣΕΤΕ ΓΙΑ ΤΗ ΔΙΑΤΑΓΗ ΠΛΗΡΩΜΗΣ ΣΑΣ (ΑΠΟΛΥΤΩΣ ΑΠΑΡΑΙΤΗΤΟ)\nΜόλις έχετε ολοκληρώσει τη πληρωμή σας με τραπεζικό έμβασμα θα πρέπει να μας ενημερώσετε για το γεγονός προκειμένου να προβούμε στην ολοκλήρωση της κράτησής σας.\nΠηγαίνετε στην ιστοσελίδα μας και επιλέξτε το εικονίδιο "Η ΚΡΑΤΗΣΗ ΜΟΥ".\nΣτα προορισμένα πεδία γράφετε την ηλεκτρονική σας διεύθυνση (πρέπει να είναι η ίδια που δηλώσατε κατά την κράτησή σας) και τον αριθμό κράτησής σας.\nΕπιλέξτε το εικονίδιο "Αναζήτηση".\nΕπιλέξτε "Τραπεζικό Έμβασμα Επιβεβαίωση".\nΘα εμφανιστεί η κράτησή σας με πεδία που πρέπει να συμπληρωθούν.\nΕισάγετε το όνομα της τράπεζας σας, στην οποία δώσατε εντολή πληρωμής και επιλέξτε τη δική μας τράπεζα, στην οποία έχουν σταλθεί τα χρήματα για το συνολική ποσό.\nΕισάγετε την ημερομηνία που έγινε το έμβασμα.\nΕπιλέξτε το πεδίο "Αποστολή" για να ολοκληρώσετε την ενημέρωση.\nΘα λάβετε την επιβεβαίωση της πληρωμής σας από εμάς με ηλεκτρονικό μήνυμα.\nΠΩΣ ΘΑ ΛΑΒΕΤΕ ΤΟ ΗΛΕΚΤΡΟΝΙΟ ΣΑΣ ΕΙΣΙΤΗΡΙΟ\nΑφού έχουμε λάβει το ποσό της πληρωμής σας, θα προβούμε στις απαραίτητες κρατήσεις. Μέσα σε διάστημα 24 ωρών θα λάβετε από εμάς μέσω ηλεκτρονικού ταχυδρομείου την επιβεβαίωση της κράτησής σας. Σε περίπτωση που δεν έχετε λάβει επιβεβαίωση κράτησης μέσα σε 48 ώρες από εμάς, μπορείτε να εκτυπώσετε οι ίδιοι την επιβεβαίωση με τον εξής τρόπο:\nΕπισκεφτείτε την ιστοσελίδα μας και επιλέξτε "Η ΚΡΑΤΗΣΗ ΜΟΥ".\nΣτα προβλεπόμενα πεδία εισάγετε την ηλεκτρονική σας διεύθυνση (πρέπει να είναι η ίδια που δηλώσατε κατά την κράτησή σας) και τον αριθμό κράτησης.\nΕπιλέξτε "Εκτύπωση του ηλεκτρονικού εισιτηρίου".\nΕάν μετά το πέρας των 48 ωρών δεν έχετε λάβει επιβεβαίωση κράτησης από εμάς και εκτύπωση της επιβεβαίωσης δεν είναι δυνατή, επικοινωνήστε μαζί μέσω e-Mail στο support@isferry.com.\nΗ εξόφληση του συνολικού ποσού για την κράτησή σας και η επιβεβαίωση πληρωμής θα πρέπει να σταλούν όσο το δυνατό γρηγορότερα στη διεύθυνση μας, προκειμένου να εξασφαλιστεί η κράτησή σας.\nΣε περίπτωση που λόγω υπερβολικών κρατήσεων δεν μπορέσουμε να κάνουμε την δική σας κράτηση και εσείς δεν συμφωνείτε με τις εναλλακτικές ημερομηνίες ή διαδρομές που θα σας προτείνουμε, θα σας επιστραφεί το συνολικό ποσό για την κράτησή σας.\nΣε περίπτωση που δεν εμφανίζεται η επιλογή «Πληρωμή με Τραπεζικό Έμβασμα» στο σύστημα κρατήσεων μας, αυτό σημαίνει πως το χρονικό διάστημα μέχρι την αναχώρηση σας είναι πολύ μικρό. Η εξόφληση με τραπεζικό έμβασμα μπορεί να πραγματοποιηθεί έως και 10 ημέρες πριν την ημερομηνία αναχώρησης. Σε αυτή την περίπτωση η πληρωμή θα πρέπει να πραγματοποιηθεί με πιστωτική κάρτα ή PayPal ή θα πρέπει να μεταφερθεί η ημερομηνία αναχώρησης.\nΕπιστροφή στην Εξυπηρέτηση Πελατών